**Slika na kojoj se prikazuje isječak crteža

Opis je automatski generiran**

**GRAD MAKARSKA**

**GRADONAČELNIK**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IZVJEŠĆE O RADU GRADONAČELNIKA GRADA MAKARSKE[[1]](#footnote-1)**

1. **razdoblje od 01. siječnja -30. lipnja 2018.g.**
2. **razdoblje od 01. srpnja - 31. prosinca 2018.g.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Uvodna riječ gradonačelnika Grada Makarske**

U predmetnom izvještajnom razdoblju napravljeni su značajni pomaci po pitanju podizanja nivoa zdravstvene zaštite na području grada Makarske, u prvom redu zahvaljujući dobroj i kontinuiranoj suradnji sa Županijom Splitsko-dalmatinskom. Zajedničkim nastojanjima rješavani su problemi deficitarnog kadra: dolaskom nove voditeljice makarskog laboratorija stekli su se preduvjeti za ponovno očitavanje nalaza u Makarskoj, zbog nemogućnosti pronalaska kadra s radiologom koji je otišao u mirovinu postignut je sporazum o nastavku rada, a zahvaljujući velikom angažmanu Grada Makarske i Županije, uspješno su okončani i razgovori s novom pedijatricom kojoj je Grad Makarska dao na korištenje gradski stan te na taj način osigurao njezin ostanak u Makarskoj.

Najbolji primjer koliko je Grad Makarska ozbiljno shvatio ovaj problem je pokretanje inicijative i okupljanje svih načelnika s Makarskog primorja na temu financiranja dodatnog tima Hitne medicinske pomoći koji bi nastavio s radom i nakon 15. rujna kada ''službeno'' završava turistička sezona. U proračunu Grada Makarske osigurana su sredstva od 500.000,00 kuna za rad dodatnog Tima 2 u 2019. godini (od 16. rujna do 31. prosinca), a u 2020. godini bi se u sufinanciranje dodatnog tima trebale uključiti i susjedne općine.

Jedan od zaključaka sastanka je i da će se Zavod za Hitnu medicinu Splitsko-dalmatinske županije i Splitsko-dalmatinska županija zajedno pisano obratiti Ministarstvu zdravstva radi izmjene Mreže hitne medicine na našem području jer za to postoje opravdani argumenti, a to je to ujedno i jedini put da se u skoroj budućnosti, nakon izmjena mreže, pomoćni tim financira iz sredstava Ministarstva zdravstva, a ne bude na teret lokalne samouprave.

Tijekom izvještajnog razdoblja u središtu interesa gradonačelnika bio je jedan od ključnih strateških dokumenata - Prostorni plan Grada Makarske čije su izmjene i dopune pokrenute još 2015. godine. Konačan prijedlog koji je bio na javnoj raspravi još u lipnju 2017., u vrijeme između dva kruga lokalnih izbora, odlučili smo mijenjati, a dva su za to ključna razloga: u konačan prijedlog nisu bili uneseni važni infrastrukturni projekti te mijenjanje odredbi koje bi značile restriktivnije mjere za stambenu izgradnju, a veći poticaj izgradnji hotela visoke kategorije. Nakon razmatranja primjedbi, kao i unošenja novih projekata i rješenja, organizirana je 2. ponovljena javna rasprava i to godinu poslije, u srpnju 2018. godine. S postupkom se malo zastalo jer smo donijeli odluke o izradi u svrhu izmjene obuhvata i redefiniranja sportskih terena na Platnu te posebno zbog produžavanja trase žičare i eventualnog premještanja polazne postaje žičare.

U paralelnom postupku ocjene o potrebi provedbe strateške procjene utjecaja Plana na prirodu i okoliš, koji smo započeli nakon javne rasprave, s velikim smo zakašnjenjem dobili mišljenja nadležnih tijela (dostavljena tek potkraj 2018. g). Bez obzira na izmjene i izuzimanje obalnog pojasa dobiveno mišljenje ministarstva obvezalo nas je na izradu Studije i provedbu postupka strateške procjene te opet vratilo korak unazad. Morali smo provesti javnu nabavu za izrađivača studije, te paralelno s novim Prijedlogom plana paralelno izrađivati studiju što je posebno složen postupak.

Paralelno sa izradom strateških dokumenata, ova gradska uprava ambiciozno radi na pripremi više većih infrastrukturnih projekata ključnih za rješavanje prometnih problema.

Angažmanom predstavnika izvršne vlasti i Odsjeka za projekte i razvoj koji radi na pripremi dokumentacije, dobivena su sredstva za važne projekte iz domene prometne infrastrukture kojima će se poboljšati sigurnost prometa te prometna povezanost zapadnog dijela grada i centra – projekt premještanja Napoleonovog spomenika i izgradnja ugibališta za autobuse te projekt rekonstrukcije križanja Istarske ulice, Zagrebačke ulice, Puta Požara i državne ceste D-8. Za ova dva projekta dobili smo maksimalni iznos sufinanciranja Ministarstva unutarnjih poslova, a treći projekt, izgradnja pothodnika Moča, za koji nismo uspjeli dobiti sredstva realizirali smo sredstvima iz gradskog proračuna.

Spominjući projekte s kojima sam kao gradonačelnik bio upoznat do detalja, bilo zbog potrebe za lobiranjem na višem nivou ili zbog složenosti, svakako treba istaknuti projekt rekonstrukcije i uređenja Starog velikobrdskog puta, velik i vrlo složen projekt kojeg također u cijelosti financiramo iz gradskog proračuna. Riječ je o projektu kojem je prethodila dugotrajna faza pripreme u kojoj sam osobno sudjelovao. Jer glavni preduvjet za realizaciju ovog projekta je otkup zemljišta kojem su prethodili brojni sastanci i dugotrajni pregovori s vlasnicima zemljišta.

Kad govorimo o novim prometnim rješenjima i većim infrastrukturnim projektima, svakako moram spomenuti i projekt ''Rekonstrukcija raskrižja na Voliciji'' koji je odlukom Vlade RH uvršten u Program građenja i održavanja javnih cesta za razdoblje od 2017.-20120. , a na istoj sjednici, održanoj u svibnju 2018. donesene su 2 važne odluke i vezane za darovanje zemljišta Republike Hrvatske Gradu Makarskoj. U 2018. uspostavljena je bolja komunikacija sa Ministarstvom državne imovine na temu ustupanja vlasništva nekretnina u vlasništvu RH Gradu Makarskoj te smatram da će se rezultati ovog našeg angažmana vidjeti vrlo brzo kada se objekti koji godinama zapušteni stave u funkciju.

Veliki angažman i komunikaciju s nadležnim ministarstvima Grad Makarska imao je i po pitanju nekoliko važnih tema koji su se u protekloj godini događale na državnoj razini a direktno utječu na Grad Makarsku i sve njegove građane. Kao izvršna vlast nismo ostali pasivni u raspravama koje su prethodile donošenju novog Zakona o područjima i sjedištima sudova i na kraju dočekali da ponovno imamo Općinski sud u Makarskoj. U godini u kojoj su privatizirani Hoteli Makarska okončali smo sudski spor u svoju korist te prodajom zemljišta ispod hotela Rivijera omogućili nova ulaganja i nova radna mjesta, ali i mogućnost da se dobivena sredstva vrate građanima kroz dogradnju škola, vrtića i drugih javnih objekata.

U suradnji s Vodovodom d.o.o., uključili smo se i u pripremu prijedloga/amandmana na nove prijedloge Zakona o vodnim uslugama i Zakona o vodama, a sve s ciljem zaštite naših upravljačkih prava. Također želim spomenuti veliki projekt sustava odvodnje otpadnih voda Aglomeracije Makarska vrijedan 500 milijuna kuna koji je u visokoj fazi izrade i na kojem sam angažiran u kontinuitetu. Konkretno, na ovu temu imao sam razgovore sa gradonačelnikom Vrgorca jer na području cijele Makarske rivijere nema parcele od 10 tisuća kvadrata za solarno sušenje mulja. Ono što pokušavamo jest naći rješenje na način da se adekvatna lokacija nađe na području Zabiokovlja i da se kao takva uvrsti u prostorno plansku dokumentaciju.

Veliki pomak napravili smo i na rješavanju problema zbrinjavanja otpada s kojima se Grad Makarska suočava dugi niz godina. Poznato je, zbog nemogućnosti odlaganja otpada na području naše županije, Makarski komunalac d.o.o. otpad vozio na odlagalište udaljeno 500 kilometara, a mi smo u protekloj godini uspjeli naći novo rješenje i prepoloviti troškove odvoza. U suradnji s Makarskim komunalcem d.o.o. pripremili smo i usvojili na Gradskom vijeću nove akte koji uređuju novi sustav održivog gospodarenja otpadom, a koji su ujedno bili preduvjeti za apliciranje na različite natječaje. Zahvaljujući tome dobili smo sredstva za nove spremnike i nastavak kampanje ''Skupi, složi, savjesno odloži''. Nabavili smo i dva mobilna reciklažna dvorišta na kojima građani mogu razdvajati 13 vrsta otpada.

Kad govorimo o ulaganjima infrastrukturu, svakako je za istaknuti ulaganja na Gradskom sportskom centru u čiji je kompleks uloženo preko 1,3 milijuna kuna, uključujući i projekt izmještanja oborinske kanalizacije na što je nova gradska uprava bila primorana zbog naslijeđenih sudskih sporova. Želim naglasiti da smo uspješno riješili problem koji je mogao završiti zatvaranjem dvorane, da smo investiciju realizirali u najkraćem mogućem roku, omogućili normalan rad sportske dvorane i nova ulaganja zahvaljujući kojima je Gradski sportski centar danas neprepoznatljiv u odnosu na stanje koje nas je dočekalo 2017.

Na Gradskom sportskom centru u listopadu prošle godine, održani je jedan od najvažnijih turnira u povijesti makarskog spota - zahvaljujući našem MNK Novo Vrijeme Apfel bili smo domaćini skupine Glavne runde UEFA Futsal Lige prvaka. Bio je to veliki sportski događaj i velika promocija Makarske, a Grad Makarska, zajedno sa Gradskim sportskim centrom bio je uključen u pripreme i pokazao da je dorastao biti domaćin jednom ovakvom događaju.

U donošenju odluka nismo zaboravili ni na socijalno ugrožene, umirovljenike, djecu, učenike i studente….

Pravo na božićne poklon bonove prvi put su dobili svi umirovljenici koji žive u Makarskoj, bez obzira imaju li hrvatsku ili inozemnu mirovinu. Također, izmijenili smo i Odluku o socijalnoj skrbi čime je povećan cenzus prihoda kako bi veći broj građana mogao ostvariti pravo na socijalnu pomoć.

Prvi put u povijesti grada Makarske omogućili smo besplatne udžbenike svim osnovnoškolcima, povećali smo broj i iznos studentskih stipendija te donijeli odluku po kojoj će svaki roditelj čije dijete ne ide u vrtić a ima manje od tri godine dobivati od Grada novčanu potporu od 1000 kuna mjesečno. Na taj način želimo popraviti demografsku sliku grada, ali i omogućiti roditeljima da njihova djeca mlađa od tri godine ostanu u krugu obitelji.

Otvorili smo novi vrtić u Velikom Brdu, nastavili s projektom ''S osmijehom u školu – pomoćnici u nastavi makarskih školaraca'' te prvi put osigurali besplatne marende za 230 učenika makarskih osnovnih škola u riziku od siromaštva.

# **Detaljnije o navedenim projektima, kao i svim ostalim projektima na kojima radi Gradska uprava, možete pročitati na stranicama koje slijede kroz prilog izvještaj Ureda gradonačelnika te priloge o radu upravnih odjela.**

**PRILOG 1.**

**Aktivnosti gradonačelnika kao nositelja izvršne vlasti**  **-** **Ured gradonačelnika**

U dijelu javnosti rada održana je konferencija za medije na kojoj je predstavljena III. faza projekta ''S osmijehom u školu- Pomoćnici u nastavi makarskih školaraca'', zajednička konferencija Grada Makarske i Dječjeg vrtića „Biokovsko zvonce“ povodom otvaranja vrtića Veseljko u Velikom Brdu, konferencija za novinare gradonačelnika na temu davanja u najam kućica u Božićnom gradu, svečano potpisivanje ugovora o studentskim stipendijama te svečana dodjela diploma pomoćnicima u nastavi. Pripremanje izjava, priopćenja i odgovaranje na novinarske upite, pisanje ispravaka netočnih navoda sukladno Zakonu o medijima (NN 59/04, 84/11,81/13), slanje oglasa, čestitki i drugih službenih objava za Grad Makarsku.Svakodnevno se ostvaruje suradnja s RMR-om, portalom *Makarsko* *primorje* i Digital video studijom Pašalić s kojim se surađuje i na arhiviranju svih važnijih događanja na području grada.Grad Makarska je i u 2018. godini **tiskao posebno izdanje povodom Dana grada Makarske *- Grad Makarska info*.** Riječ je o publikaciji koju Grad Makarska izdaje jedanput u godini, a s ciljem informiranja građana o radu Gradske uprave između dviju svečanih sjednica Gradskog vijeća. Grad Makarska info ove je godine tiskan na 40 stranica, a kompletna priprema tekstova i fotografija za tiskovinu radi se u Uredu gradonačelnika.Svakodnevno se rješavaju zahtjevi sukladno Zakonu o pravu na pristup informacijama (NN br. 25/13, 85/15) te isti upisuju u Upisnik o zahtjevima, postupcima i odlukama o ostvarenju prava na pristup informacijama i ponovnu uporabu informacija Grada Makarske.Uz objavu na internetskoj stranici Grada Makarske, **glasnici Grada Makarske**, sukladno navedenom zakonu**, redovito se šalju u Središnji državni ured za razvoj digitalnog društva**.Svakodnevno se pripremaju odgovori i na ostala pitanja građana, medija ili zainteresiranih pravnih osoba te omogućuje dobivanje traženih informacija pisano, usmeno ili uvidom u tražene akte.Sukladno čl. 11. Zakona o pravu na pristup informacijama (NN br. 25/13, 85/15), Grad Makarska je imenovao koordinatora te u 2018. godini počeo s provođenjem procedure Savjetovanja sa zainteresiranom javnošću. Sukladno zakonu, u dogovoru s pročelnicima upravnih odjela gradonačelniku je predložen plan Savjetovanja sa zainteresiranom javnošću koji je prihvaćen i objavljen u sklopu poveznice *Savjetovanja sa javnošću* na web stranici Grada Makarske *www.makarska.hr* zajedno sa svim drugim dokumentima vezanim za savjetovanje.Riječ je o internetskom savjetovanju koje se provodi na način da se nacrt prijedloga odluke postavlja na web stranice s ciljem da zainteresirana javnost može davati svoje primjedbe. Tijelo javne vlasti dužno je objaviti i izvješće o provedenom savjetovanje u sklopu kojeg se, među ostalim, nalaze i podaci o broju zaprimljenih primjedbi, koliko ih je usvojeno i obrazloženje vezano za odbijene primjedbe ako ih ima. Izvješća o provedenom savjetovanju sastavni su dio materijala uz odluke koje idu na usvajanje Gradskom vijeću.U 2018. kroz proceduru savjetovanja sa zainteresiranom javnošću prošlo je 20 odluka, te je donesen Plan savjetovanja za 2019. koji je također objavljen na internetskoj stranici Grada Makarske.Na službenoj internetskoj stranici Grada Makarske objavljuju se informacije koje je Grad kao tijelo javne vlasti dužan prema Zakonu o pravu na pristup informacijama( NN 25/13, 85/15), ali i vijesti iz djelokruga Gradske uprave, gradskih ustanova i tvrtki te priopćenja, obavijesti i reagiranja.Uz objavljivanje i ažuriranje sadržaja na internetskim stranicama Grada Makarska, vijesti, priopćenja, izjave te vijesti o radu Gradske uprave kao i obavijesti iz domene rada gradskih ustanova i poduzeća svakodnevno se objavljuju i na *Facebook* stranici Grada Makarske. **Grad Makarska je u 2018. prvi put dobio najvišu ocjenu za transparentnost dokumenata na internetskoj stranici Grada Makarske**. Naime, prema objavljenim rezultatima najnovijeg ciklusa istraživanja transparentnosti proračuna županija, gradova i općina u Hrvatskoj, koji svake godine provodi Institut za javne financije, Grad Makarska prvi put je dobio peticu, te se našao među 54 lokalne jedinice u Hrvatskoj s najvišom ocjenom. Rezultati su dobiveni na temelju analize službenih web stranica lokalnih jedinica, a prema broju objavljenih proračunskih dokumenata.Pomacima u transparentnosti rada Gradske uprave i poboljšanju kvalitete sadržaja internetskih stranica zasigurno je pridonijelo i uvođenje nove poveznice na kojem se po prvi put može naći **VODIČ KROZ PRORAČUN** za građane te je po prvi put otvorena mogućnost da i građani mogu davati svoje prijedloge i sugestije.Radi boljeg informiranja građana o uvođenju novog sustava gospodarenja otpadom otvorena je i posebna poveznica **GOSPODARENJE OTPADOM** u sklopu koje se zasebno objavljuju sve važne odluke i obavijesti. Izuzetno smo ponosni što su brojevi Glasnika Grada Makarske digitalno dostupni od prvog izdavanja od kada postoji Grad Makarska do danas, što uvelike pomaže građanima i zainteresiranima u traženju potrebnih odluka. Povodom raznih zahtjeva građana za informacijama i dostupnosti ranijih akata iz pravnih prednika Grada Makarske dakle starijih od 1993. godine građanima je omogućen pristup informacijama.

**Protokolarne aktivnosti i suradnja s prijateljskim gradovima**

Obilježen je Dan međunarodnog priznanja Republike Hrvatske, 1. svibnja Međunarodni praznik rada, Dan antifašističke borbe Republike Hrvatske, Dan državnosti Republike Hrvatske, Dan pobjede i domovinske zahvalnosti i Dan hrvatskih branitelja, Europski dan sjećanja na sve žrtve totalitarnih i autoritarnih režima, Dan Hrvatske ratne mornarice, Dan neovisnosti Republike Hrvatske, Dan grada Makarske, blagdan Svih svetih, 19. obljetnica smrti prvog hrvatskog predsjednika dr. Franje Tuđmana.Svečani prijmi organizirani su za Klaru Andrijašević povodom osvajanja prvog mjesta na pojedinačnom Prvenstvu Hrvatske u atletici za juniore te srebrne medalje u utrci na 3000 m, za Malonogometni klub *Novo vrijeme Apfel* povodom osvajanja titule državnih prvaka u futsalu, za učenice iz Osnovne škole Stjepana Ivičevića koje su osvojile 1. mjesto na županijskom natjecanju u malom nogometu, učenike Osnovne škole oca Petra Perice koji su osvojili 1. mjesto na županijskom natjecanju u košarci, učenice Srednje škole fra Andrije Kačića Miošića koje su osvojile 1. mjesto na županijskom natjecanju u malom nogometu, za učenike koji su postigli pojedinačne nagrade za najbolje rezultate postignute na županijskim i državnim natjecanjima, za predstavnike Battlefield bike ridea - biciklističke manifestacije hrvatskih i kanadskih ratnih veterana, za predstavnike svih klubova i delegata UEFA-e i HNS-a povodom održavanja Lige prvaka u futsalu u Makarskoj, za delegacije gradova prijatelja koji su se odazvali proslavi Dana grada Makarske, za policajca Kristiana Banovića za doprinos sigurnosti lokalne zajednice i angažman u turističkoj sezoni.Četvrto izdanje Interregionalnog kupa kuhara IKKER 2019., Dani indijske kulture u Makarskoj, tradicionalni proljetni sajam ''Domaće je najbolje'', 4. izdanje međunarodne biciklističke utrke ''Tour of Croatia'', javno snimanje emisije ''Lijepom našom'' u Gradskoj sportskoj dvorani, Fjera sv. Petra i Sajam makarskih proizvoda, proslava Dana državnosti RH u Milanu na kojem je organizirano predstavljanje Grada Makarske, tradicionalna karavana sjećanja na žrtve Vukovara "Od Prevlake do Vukovara", događanja u sklopu Makarskog kulturnog ljeta 2018., jesenski sajam ''Domaće je najbolje'', gostovanje Carskog ruskog baleta u Makarskoj, svečano otvaranje vrtića Veseljko u Velikom Brdu, svečano otvaranje nove atletske staze na Gradskom sportskom centru, glazbeno-scenski spektakl ''Bitka za Vukovar'' u Gradskoj sportskoj dvorani, četvrto izdanje međunarodnog natjecanja konobara, barmena, barista i restorana Grand Gourmet, doček Nove godine.Grad Makarska redovito se odaziva pozivima gradova prijatelja povodom njihovih proslava za Dan grada/općine ili sudjelovanja na manifestacijama na kojima se promovira turistička ponuda Grada Makarske.Osim redovitih i uzvratnih posjeta gradova prijatelja u 2018. je nakon duljeg vremena ponovno ostvarena konkretna suradnja s gradom Rosetom degli Abruzzijem (Italija) i to na kulturnom i sportskom nivou.Naime, u suradnji s tamošnjim Odjelom za kulturu i turizam dogovoren je zajednički nastup Gradskog zbora ''Makarska'' i talijanskog zbora *Ars Vocalis* koji je bio centralni dio proslave Dana grada Roseta degli Abruzzija koji se obilježavao od 21. do 23. svibnja. Osim suradnje na kulturnom nivou, gradske službe Roseta i Makarske pobrinule su se da se ponovno obnove kontakti između dvaju nogometnih klubova, pa su tako nakon gotovo dva desetljeća Makarani ponovno gostovali na nogometnom turniru u Rosetu. Naime, na poziv tamošnjeg Nogometnog kluba „A.S. Roseto Calcio“, mali zmajevci (U-9) gostovali su od 26. travnja do 3. svibnja na 22. Međunarodnom nogometnom turniru ”Spiagged’Abruzzo Cup” na kojem je sudjelovalo čak 138 klubova.U predmetnom razdoblju proširena je suradnja s Općinom Travnik s kojom je Grad Makarska sporazum o prijateljstvu i suradnji potpisao 2016. godine. Nakon gostovanja Gradskog muzeja, prošle je godine Lutkarsko društvo *Zlatousti*, u sklopu manifestacije ''Travničke pozorišne svečanosti'', gostovalo u tamošnjem Centru za kulturu, a ostvareni su i kontakti između Glazbene škole Makarska i tamošnje Muzičke škole.U 2018. intenzivirani su kontakti s gradom Steinom, a delegacije Grada Makarske, osim Steina, u predmetnom su razdoblju posjetile i Travnik, Roseto degli Abruzzi, Olomouc, Sarajevo, Vukovar i Đakovo.

**Suradnja sa Hrvatskim zavodom za zapošljavanje i radni odnosi**

U razdoblju od 1. siječnja 2018. g. do 30. lipnja 2018. g. (do ljetne sezone), a na temelju traženja Hrvatskog zavoda za zapošljavanje istom je dostavljen izvještaj o provedenim natječajima i oglasima za zapošljavanje koji su objavljeni putem Hrvatskog zavoda za zapošljavanje u 2017. godine. Hrvatskom zavodu za zapošljavanje su redovito dostavljana mjesečna izvješća o prisutnosti vježbenika na stručnom osposobljavanju bez zasnivanja radnog odnosa u Gradu Makarskoj. Odgovoreno je na nekoliko anketnih obveznih upita od strane Hrvatskog zavoda za zapošljavanje i Ministarstva uprave s obzirom da je Grad Makarska korisnik mjera iz programa za poticanje zapošljavanja. Pripremljen je Plan prijma i Tablica Plana Prijma u službu u Gradu Makarskoj u 2019. godini. Pripremljen je Plan prijma na stručno osposobljavanje bez zasnivanja radnog odnosa u Gradu Makarskoj i Tablica Plan prijma na stručno osposobljavanje bez zasnivanja radnog odnosa u Gradu Makarskoj za 2018. godinu. Na temelju pripremljenih programa Plana prijma na stručno osposobljavanje bez zasnivanja radnog odnosa podnesen je zahtjev za odobrenje mjere Hrvatskom zavodu za zapošljavanje, Regionalnom uredu u Splitu. Na temelju uredno podnesenog zahtjeva program stručnog osposobljavanja bez zasnivanja radnog odnosa u Gradu Makarskoj za 2018. godinu je odobren. Program mjera aktivacije nezaposlenih osoba na poduzimanju preventivnih mjera zaštite od požara i bujičnih poplava koji je odobren od strane Hrvatskog zavoda za zapošljavanje i započela realizacija u prosincu 2017. godine za 10 djelatnika na određeno vrijeme u trajanju 6 mjeseci je nastavljen zaključno do 4. lipnja 2018. godine. Kroz navedeni program je prošlo ukupno 11 djelatnika od prvobitno planiranih 10 s obzirom na to da je u međuvremenu došlo do prekida mjere na temelju osobnih zahtjeva za pojedine polaznike javnih radova. Za navedene djelatnike su pripremljeni ugovori o radu, dopune ugovora o radu izvršene prijave na HZMO i HZZO, kao i sva potrebna izvješća o provedbi programa Hrvatskom zavodu za zapošljavanje, Regionalnom uredu u Splitu. Pripremljen je javni poziv za iskaz interesa za mjere zapošljavanja kroz program zaželi +50 i marginalizirane skupine društva, geronto domaćice za projekt „Pružam ti ruku“. Pripremljene su VI. Izmjene i dopune Pravilnika o unutarnjem redu Gradske uprave Grada Makarske koje su objavljene u „Glasniku Grada Makarske“, broj 9/18, koje su se odnosile na izmjene broja izvršitelja na pojedinim radnim mjestima unutar Upravnog odjela za prostorno uređenje i graditeljstvo i Upravnog odjela za financije i proračun, a koje su bile nužne kako bi se omogućilo uredno obavljanje radnih zadaća navedenih upravnih odjela.

U ovom razdoblju su službenici koji su na temelju Zakona o službenicima i namještenicima u lokalnoj i područnoj (regionalnoj) samoupravi bili dužni položiti državni stručni ispit prijavljeni za polaganje državnog stručnog ispita koji su uspješno i položili. Na temelju zahtjeva Upravne inspekcije Ministarstva uprave istoj je dostavljeno izvješće o statusu i presudama pred Visokim upravnim sudom u Zagrebu i Upravnim sudom u Splitu koji su se vodili vezano za radne odnose u predmetima Roso i Kuzmanić. U navedenom razdoblju su raspisani i provedeni oglas za prijam u službu komunalnog redara-referenta (4 izvršitelja) u Upravnom odjelu za komunalne djelatnosti Grada Makarske, oglas za prijam djelatnika na parkingu-kontrolora (2 izvršitelja) u Pogonu za obavljanje komunalnih djelatnosti u gradu Makarskoj i oglas za prijam djelatnika na parkingu-kontrolora (4 izvršitelja) u Pogonu za obavljanje komunalnih djelatnosti u gradu Makarskoj. Po provedenim oglasima su izrađena potrebna rješenja o prijmu službenika, rasporedu službenika na radno mjesto, obavijesti kandidatima koji nisu primljeni i odrađena procedura prijave HZMO i HZZO. Također u ovom razdoblju je raspisan natječaj za prijam u službu višeg stručnog suradnika za prostorno uređenje i graditeljstvo (1 izvršitelj) u Upravnom odjelu za prostorno uređenje i graditeljstvo. U ovom razdoblju odrađena su produženja radnih odnosa na određeno vrijeme za djelatnike kojima je istjecao ugovoreni radni odnos na određeno vrijeme, a zbog povećanja obima posla je bio potreban nastavak rada. Radi se o namještenicima Pogona za obavljanje komunalnih djelatnosti i službeniku u Upravnom odjelu za prostorno uređenje i graditeljstvo. U navedenom razdoblju je pružena pravna pomoć vezano za radne odnose ustanovama kojima je osnivač i vlasnik grad Makarska i to JU Gradskom muzeju Makarska prilikom provođenja natječaja za zapošljavanje muzejskog tehničara kao i u trenutku raskida radnog odnosa za isto radno mjesto. Pružena je pomoć JU Gradskoj knjižnici Makarska vezano za radne odnose i potrebno za uvođenje zakonom i pravilnicima propisanog načina vođenja evidencije o radnicima i radnom vremenu u navedenoj ustanovi. Pružena je pomoć JU Gradski sportski centar Makarska prilikom prelaska djelatnika Makarskog primorja iz JU Gradska knjižnica Makarska, a na temelju naloga inspekcije. JU Makarska razvojna agencija MARA je pružena pravna pomoć prilikom sklapanja pojedinačnih radnih ugovora vezano za projekte i programe koje provodi navedena.

U predmetnom razdoblju je zaključen radni odnos za ukupno 2 djelatnika Grada Makarske zbog isteka rada na određeno vrijeme i sporazumni raskid. Za navedene službenike i namještenike su izrađena rješenja o prestanku radnog odnosa i pripremljeni sporazumi o prestanku radnog odnosa. Na temelju zahtjeva Upravne inspekcije Ministarstva uprave iz lipnja 2017. godine dosta vezano za provjeru vjerodostojnosti isprava o stupnju obrazovanja službenika i namještenika sukladno odredbama članka 119. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11 i 4/18) kao tijelo koje je mjerodavno za provedbu nadzora nad primjenom Zakona pozivajući se na članak 48. Zakona o lokalnoj i područnoj (regionalnoj) samoupravi pozvan je gradonačelnik Grada Makarske da poduzme radnje u svrhu vjerodostojnosti isprava kojima se dokazuje potreban stupanj obrazovanja (diplome, svjedodžbe i dr.). S obzirom na to da je Upravna inspekcija naknadnim dopisom putem e-pošte naložila kako provjeru vjerodostojnosti isprava treba izvršiti na način da se ista zatraži od obrazovne institucije, koja je izdala ispravu, nakon kontakta sa svim institucijama koje su izdale svjedodžbe službenika i namještenika Gradske uprave Grada Makarske istima uputile službene zahtjeve zajedno s preslikama isprave za koje se traži potvrda o vjerodostojnosti (poslano na ukupno 23 adrese u Republici Hrvatskoj i inozemstvu). Proces provjere na institucijama koje su izdale isprave je trajao završno do lipnja 2019. godine. Po završetku provjere je poslano detaljno izvješće Ministarstvu uprave kojim je potvrđeno kako su **svjedodžbe i diplome svih službenika i namještenika Grada Makarske vjerodostojne.** Pripremljeno je i dostavljeno izvješće na propisanim obrascima Ministarstvu uprave o provođenju Ustavnog zakona o pravima nacionalnih manjina vezano za strukturu zaposlenih prema kriterijima službenika i namještenika, rukovodećih službenika, strukture prema spolu i nacionalnoj pripadnosti.

U razdoblju od 1. srpnja 2018. g. do 31. prosinca 2018. g. pripremljen je i objavljen javni poziv za stručno osposobljavanje bez zasnivanja radnog odnosa u Upravnom odjelu za društvene djelatnosti na temelju odobrenog programa od strane Hrvatskog zavoda za zapošljavanje na radnom mjestu višeg stručnog suradnika za socijalnu skrb, hrvatske branitelje i osobe s invaliditetom (1 izvršitelj). Po navedenom javnom pozivu provedena procedura prijma i sklopljeni ugovori s polaznikom stručnog osposobljavanja i Hrvatskim zavodom za zapošljavanje. Pripremljen i raspisan oglas za prijam u službu na određeno vrijeme u Pogonu za obavljanje komunalnih djelatnosti u gradu Makarskoj na radnom mjestu čistačice gradske tržnice (1 izvršitelj). Pripremljen i raspisan oglas za prijam u službu na određeno vrijeme u Upravnom odjelu za financije i proračun na radno mjesto višeg stručnog suradnika za naplatu gradskih poreza, drugih primitaka, osiguranje imovine i naplatu štete (1 izvršitelj). Po ranije raspisanom natječaju za prijam višeg stručnog suradnika za prostorno uređenje i graditeljstvo (1 izvršitelj) provedena natječajna procedura, pripremljena rješenja o prijemu i rasporedu službenika. Zaključeni radni odnosi sezonskim djelatnicima na parkiralištu - kontrolorima po isteku ugovora. U predmetnom razdoblju je zaključen radni odnos za ukupno 1 djelatnika Grada Makarske zbog odlaska u mirovinu. Zbog urednog obavljanja poslova upravnog odjela pripremljena su rješenja o imenovanju privremene pročelnice Upravnog odjela za financije i proračun. U ovom razdoblju odrađena su produženja radnih odnosa na određeno vrijeme za djelatnike kojima je istjecao ugovoreni radni odnos na određeno vrijeme, a zbog povećanja obima posla je bio potreban nastavak rada. Radi se o namještenicima Pogona za obavljanje komunalnih djelatnosti u gradu Makarskoj. Na temelju zahtjeva Upravne inspekcije Ministarstva uprave istoj je dostavljeno izvješće o statusu i predmetima Roso, Gazilj, Kuzmanić, vezano za radne odnose.

**Gradonačelnik – Gradsko vijeće**

U ovom razdoblju od 1.1. do 30. 6. 2018. g. održane su 3 radne sjednice Gradskog vijeća Grada Makarske (6. sjednica 30. siječnja 2018. g., 7. sjednica – tematska Područje sportsko-rekreativne zone Platno i zaštita Osejave 23. ožujka 2018. g. i 8. sjednica 16. svibnja 2018. g.) na kojima je raspravljeno ukupno **34 točke dnevnog reda** za koje su pripremani materijali i napravljeni zapisnici prethodnih sjednica.

Održavane su sjednice radnih tijela Gradskog vijeća:

* Odbor za statutarno-pravna pitanja: 3. sjednica 29. siječnja 2018.g., 4. sjednica 27. travnja 2018. g. i 5. sjednica 28. lipnja 2018. g., na kojima se raspravljao o Odluci o pristupanju promjeni Statuta Grada Makarske, utvrđivanju liste akata Grada Makarske za koje je potrebno donijeti pročišćeni tekst, formi zapisnika Gradskog vijeća grada Makarske, Izmjenama i dopunama Statuta Grada Makarske, prijedlogu za izmjenu članka 11. Statuta Grada Makarske. Za potrebe rada Odbora su pripremljeni materijali, pribavljeno mišljenje s Instituta *Ivo Pilar* vezano za promjenu datuma obilježavanja Dana grada, poslani pozivi i sastavljeni zapisnici o provedenim sjednicama koji su dostavljeni vijećnicima Gradskog vijeća Grada Makarske.

U ovom razdoblju od 1. 7. do 31. 12. 2018. g. održane su 4 radne sjednice Gradskog vijeća Grada Makarske (9. sjednica 8. kolovoza 2018. g., 10. sjednica 19. rujna 2018. g., 11. sjednica 14. prosinca 2018. g. i 12. sjednica 21. prosinca 2018. g.) na kojima je raspravljeno ukupno **51 točka dnevnog reda** za koje su pripremani materijali i napravljeni zapisnici prethodnih sjednica.

Održavane su sjednice radnih tijela Gradskog vijeća:

* Odbor za izbor i imenovanja: 6. sjednica 12. prosinca 2018. g., na kojoj se raspravljalo o izboru i imenovanju ravnatelja Gradskog muzeja Grada Makarske. Za potrebe rada Odbora su pripremljeni materijali poslani pozivi i sastavljen zapisnik o provedenoj sjednici koji je dostavljeni vijećnicima Gradskog vijeća Grada Makarske.
* Odbor za financije i proračun: 3. sjednica 3. kolovoza 2018. g. i 4. sjednica 12. prosinca 2018. g. na kojima se raspravljalo o Godišnjem izvještaju o izvršenju Proračuna Grada Makarske za 2017. godinu, Polugodišnjem izvještaju o izvršenju Proračuna Grada Makarske za razdoblje od siječnja do lipnja 2018. godine, Odluci o prijenosu prihoda i primitaka ostvarenih u 2017. godini i raspodjeli prihoda (viška) ostvarenog u 2017. godini, Odluci o korištenju sredstava komunalne naknade u 2018. godini za građenje objekata predškolskog sadržaja te javnih građevina sportske namjene, I. izmjenama i dopunama Proračuna Grada Makarske za 2018. godinu, Odluci o korištenju sredstava komunalne naknade u 2019. godini za građenje objekata predškolskog i školskog sadržaja, te javnih građevina sportske namjene, Proračunu Grada Makarske za 2019. godinu i projekcije za 2020. i 2021. godinu, Odluku o izvršavanju Proračuna Grada Makarske za 2019. godinu. Za potrebe rada Odbora su pripremljeni materijali poslani pozivi i sastavljeni zapisnici o provedenim sjednicama koji su dostavljeni vijećnicima Gradskog vijeća Grada Makarske.

Povodom obilježavanja Dana Grada Makarske 24. listopada 2018. godine je održana svečana sjednica Gradskog vijeća za koju su odrađene pripreme oko organizacije i dočeka delegacija gradova prijatelja, gostiju iz gradova i općina, predstavnika županijske i državne vlasti, saborskih zastupnika.

**Suradnja s mjesnom samoupravom** - nakon u prosincu 2017. godine održanih izbora za članove vijeća i utvrđivanja konačnih rezultata izbora 29. prosinca 2017. godine su održane konstituirajuće sjednice vijeća mjesnih odbora njih ukupno 7 na kojima je uspješno konstituirano 6 vijeća mjesnih odbora i to: M.O. Veliko Brdo, M.O. Ratac-Zelenka, M.O. Plaža-Sinokoša, M.O. Bili Brig – Gorinka, M.O. Bidol- Vrpolje, M.O. Istok – Dugiš, a vijeće M.O. Centar nije konstituirano zbog nepostojanja potrebnog kvoruma i konstituirajuća sjednica je održana 22. siječnja 2018. godine. O održanim konstituirajućim sjednicama su tijekom siječnja 2018. godine sastavljeni zapisnici. S novoizabranim predsjednicima vijeća mjesnih odbora je dogovoren način rada i izvještavanja Grada Makarske o aktivnostima istih. U međuvremenu su redovito zaprimani zapisnici vijeća mjesnih odbora i objavljivani na web stranici Grada Makarske. Razni zahtjevi koji su pristigli od mjesnih odbora su proslijeđeni nadležnim upravnim odjelima na očitovanje i odgovor. U međuvremenu su osigurani prostori za rad Vijeća M.O. Bili Brig-Gorinka.

**GDPR – (General dana protection regulation) -** U skladu sUredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) izvršene su potrebne pripreme za provedbu Opće uredbe za zaštitu osobnih podataka u Gradu Makarskoj. Shodno navedenim odredbama imenovan je službenik za zaštitu osobnih podataka, imenovane su osobe odgovorne za obradu osobnih podataka u Gradu Makarskoj po pojedinim zbirkama koje čine katalog zbirki za obradu osobnih podataka u Gradu Makarskoj i pripremljen je i donesen Pravilnik o zaštiti osobnih podataka u gradu Makarskoj. Sve ranije navedeno je objavljeno i dostupno građanima na web stranici grada Makarske. Uslijed uvođenja novih pravila obrada i zaštite osobnih podataka uz posredovanje tvrtke Enel za službenike Grada Makarske je organizirano osnovno savjetovanje vezano za primjenu GDPR-a i načinu postupanja s osobnim podacima koje koriste u radu. Pripremljene su upute za e-poštu koje službenici Grada Makarske šalju vezano za zaštitu osobnih podataka kao i napomene koji se stavljaju na obrasce koji se podnose vezano uz rad upravnih odjela Grada Makarske, a koji sadržavaju osobne podatke.

Aktivnosti u realizaciji projekata i razvoja grada Makarske

Grad Makarska iskazao je interes za sudjelovanje u **projektu In-Lore (Croatian eInvoicing for Localand Regional Authorities)** u sklopu Instrumenta za povezivanje Europe (Cef Telecom) koji je jedinicama lokalne samouprave uputilo Ministarstvo gospodarstva poduzetništva i obrta. Iskazom interesa Grad Makarska pristupio je izradi projektne dokumentacije. Projekt je prijavljen u mjesecu studenom 2017. godine, zajedno s još 45 jedinica lokalne samouprave, a koordinator projekta je Ministarstvo gospodarstva, poduzetništva i obrta. Projekt je pozitivno ocijenjen te prihvaćen za sufinanciranje u mjesecu kolovozu 2018. godine. Nakon javnog predstavljanja projekta u Zagrebu, u listopadu 2018. godine započeli smo sa provedbom projekta. Do kraja 2018. godine Grad Makarska je zadovoljio EU i nacionalnu regulativu te osigurao da putem FINA-e u zaprima e-Račune, te započeo s pripremama implementacije ERP sustava u Gradski računovodstveni sustav. Naime, cilj projekta je poticaj širenja i ubrzanje korištenja strukturiranog elektroničkog računa od strane javne uprave, nacionalno i prekogranično, kroz osiguravanje tehničkih i operativnih preduvjeta tijela javne uprave za integraciju sa središnjom platformom „eRačun za državu“. Visina sufinanciranja od strane Europske komisije iznosi 75 % prihvatljivih troškova dok vlastito sufinanciranje partnera iznosi 25 % prihvatljivih troškova. Predviđeno trajanje projekta je godinu dana. Uvođenje sustava eRačuna u tijela javne vlasti je obveza Republike Hrvatske sukladno Europskoj direktivi o elektroničkom poslovanju. Vrijednost projekta je 90.491,00 kuna.

Grad Makarska sudjelovao je na **sajmu „REXPO“** koji je međunarodni sajam investicijskih projekata, a okuplja domaće i strane ulagače te predstavlja najbolje investicijske projekte u regiji. Grad Makarska i JU Makarska razvojna agencija MARA na sajmu su predstavili su sljedeće projekte: *Žičara Makarska- Biokovo, Sportsko-rekreacijsku zonu Platno* te projekt *Uređenje Trga Ivana Pavla II. na Zelenki, Revitalizacija kulturno- povijesne baštine zaseoka Kotišine, Centar za posjetitelje* te *Uređenje akvarija Grota*. Sajam je trajao dva dana za vrijeme kojeg su uspostavljeni kontakti s brojnim investitorima i poslovnim sektorom. Cilj sudjelovanja na sajmu bio je prezentacija razvojnih projekta kako bi se Makarska identificirala kao investitor-*friendly* grad.

U Makarskoj po prvi put, a na prijedlog Veleposlanika Indije Sandeep Kumara, održali su se **Dani** **Indijske kulture.** Od 16. do 25. ožujka Makarska je postala Indija u malom, manifestacija kojoj je cilj bio predstavljanje kulture najmnogoljudnije zemlje na svijetu građanima Makarske predstavila se: sadnjom drva mira i prijateljstva, tradicionalnim indijskim plesom, izložbom fotografija ''Mahatma Gandhi“, sedmodnevnom projekcijom indijskih filmova, satovima joge, predavanjem o Ayurvedi, prezentacijom indijske kuhinje i predavanjem Stipe Božića na temu „Vlaji na Himalaji“. Isto tako, drugu godinu zaredom pod sponzorstvom Veleposlanstva Indije u RH, 22. lipnja 2017. obilježen je Međunarodni dan joge.

Za potrebe prijave na natječaj za **Energetsku obnovu i korištenje obnovljivih izvora energije u zgradama javnog sektora Osnovne škole Stjepana Ivičevića,** a u suradnji s tvrtkom Proposta d.o.o. – Ured za projektiranje i nadzor izrađena je potrebna dokumentacija (Glavni arhitektonski projekt sa svim potrebnim mapama) za energetsku obnovu zgrade te u suradnji s pravnom službom Grada pribavila sva potrebna dokumentacija za dokazivanje riješenih imovinsko-pravnih odnosa. Za potrebe **prijave zgrada javnog sektora u Informacijski sustav za gospodarenje energijom, - ISGE -** internetska aplikacija za nadzor i analizu potrošnje energije i vode u zgradama javnog sektora – Grad Makarska izradio je energetske certifikate za zgradu Grada, OŠ oca Petra Perice, OŠ Stjepana Ivičevića i Gradski sportski centar Osejava, te ih uspješno prijavio u ISGE sustav koji predstavlja neizbježan alat za sustavno gospodarenje energijom. Sustavno gospodarenje energijom podrazumijeva strateško planiranje energetike i održivo upravljanje energetskim resursima u zgradama u vlasništvu ili korištenju gradova, županija, Vlade Republike Hrvatske kao i u zgradama drugih vladinih proračunskih i izvanproračunskih korisnika kao i onima tijela javne vlasti. Vođenje evidencija potrošnje energetike u zgradama javnog sektora uređeno je prema Zakonu o energetskoj učinkovitosti (NN 127/14) i Pravilniku o sustavnog gospodarenju energijom u javnom sektoru (NN18/15) Agencija za pravni promet i posredovanje nekretninama je provedbeno tijelo za sustavno gospodarenje energijom u javnom sektoru (SGE) te za administriranje, razvoj i korištenje Nacionalnog informacijskog sustava za gospodarenje energijom (ISGE). Na taj način omogućuje se javnom sektoru RH da ispunjava svoju zakonsku obvezu učinkovitog korištenja energije i vode što uključuje i praćenje potrošnje energije i vode kroz ISGE, koja je prenesena iz Direktive 2010/31/EU Europskog parlamenta i Vijeća od 19. svibnja 2010. o energetskoj učinkovitosti zgrada kao i Direktive 2012/27/EU Europskog parlamenta i Vijeća od 25. listopada 2012. godine o energetskoj učinkovitosti.

**Ministarstvo kulture** je u mjesecu svibnju 2018. godine donijelo odluku o sufinanciranju programa međunarodne kulturne suradnje u kojoj je dodijelio sredstva u iznosu od 10.000,00 kuna za zajednički koncert Gradskog zbora Makarska i Ars Vocalisa iz Roseta degli Abruzzija u Italiji, Roseto degli Abruzzi, od 22. do 23. svibnja 2018. godine. Grad Makarska je zajednički koncert dvaju zborova gradova prijatelja prijavio na Javni poziv za predlaganje potreba u kulturi za 2018. godinu te ostvario sufinanciranje od 35 % ukupne vrijednosti projekta od 30.000,00 kuna.

Grad Makarska je na Javni poziv za predlaganje Javnih potreba u kulturi RH za 2018. godinu **prijavio projekt „Adaptacije i uređenja prostorija Gradske knjižnice Makarska“** te ostvario sufinanciranje bespovratnim sredstvima u iznosu od 600.000,00, sukladno Ugovoru br. 14-290-18 (Klasa:402-01/17-04/0554, UR.BROJ.:532-06-02-02/5-18-02). Projektom adaptacije i opremanjem prostora grad Makarska konačno je dobio knjižnicu koja udovoljava svim standardima: dječji odjel kojeg do sada, kao takvog, nije bilo, prostor za čitaonicu, audio-vizualni odjel, zavičajnu zbirku koja do sada nije mogla biti adekvatno smještena i prezentirana, te prostor za održavanje različitih događanja u knjižnici. Time će se u potpunosti ostvariti cilj projekta adaptacija knjižnice u suvremeno opremljen i kvadraturom odgovarajući prostor sukladno standardima za knjižničnu djelatnost. Ukupna vrijednost radova iznosila je 2.470.667,06 HRK.

Splitsko-dalmatinska županija u ožujku 2018. godine objavila je Javni poziv za dodjelu bespovratnih sredstava na temelju programa sufinanciranja projekata na pomorskom dobru na području SDŽ-a na koji je prijavljen projekt Izrade elaborata za ocjenu o potrebi procjene utjecaja zahvata na okoliš za **projekt rekonstrukcija sportske luke Arbun u Makarskoj**. Projektni prijedlog je pozitivno ocjenjen te je ostvario sufinanciranje od 20.000,00 kuna. Grad Makarska je u roku podnio izvještaj o izvršenju projekta te povukao ukupno dodijeljeni iznos koji čini 95 % ukupne vrijednosti projekta.

Splitsko-dalmatinska županija u ožujku 2018. godine objavila je Javni poziv za dodjelu bespovratnih sredstava na temelju programa sufinanciranja projekata na pomorskom dobru na području SDŽ-a na koji je **prijavljen projekt Izrada projektne dokumentacije za izgradnju šetnice na plaži u Makarskoj.** Projektni prijedlog je pozitivno ocjenjen te je ostvario sufinanciranje od 60.000,00 kuna. Grad Makarska je u roku podnio izvještaj o izvršenju projekta te povukao ukupno dodijeljeni iznos koji čini 95 % ukupne vrijednosti projekta. Grad Makarska s ciljem podizanja kvalitete turističke ponude planira urediti preostali dio šetnice uz plažu, na predjelu Biloševac, dužine cca 2 km, od hotela Romane pa do potoka u Krvavici (granica sa mjestom Krvavica) koji je do sada bio u potpunosti zanemaren. Uređenjem šetnice na predjelu Biloševac Makarska bi dobila novu šetnicu, opremljenu svom potrebnom komunalnom i urbanom opremom. Njenim uređenjem omogućilo bi se postavljanje novih trasa za razvoj cikloturizma koji doprinosi jačanju identiteta destinacije kao idealne za turiste željene aktivnog odmora. Predmetna lokacija omiljeno je šetalište građana grada tijekom cijele godine.

U rujnu 2018. godine Grad Makarska prijavio je:

* na Javni poziv za dodjelu potpora na temelju Programa razvoja javne turističke infrastrukture u 2018. godini, Ministarstva turizma **projekt „Izrade Idejnog projekta za projekt izgradnje žičare Makarska-Biokovo“** u vrijednosti od 590.000,00 HRK. U postupku je evaluacija zaprimljenih projektnih prijedloga.
* na Javni poziv za predlaganje programa javnih potreba u kulturi RH za 2019. godinu prijavio jednodnevnu manifestaciju **„Večer folklora ansambl Tempet i etno sastav Ezerki“** u vrijednosti od 45.700,00 HRK. Projekt je u postupku evaluacije.
* na Javni poziv za predlaganje programa javnih potreba u kulturi RH za 2019. godinu prijavio jednodnevnu manifestaciju **„Noć Kalalarge“** u vrijednosti od 17.650,00 HRK. Projekt je u postupku evaluacije.
* na Javni poziv za predlaganje programa javnih potreba u kulturi RH za 2019. godinu prijavio jednodnevnu manifestaciju **„Uređenje prostorija Gradske glazbe Makarska“** u vrijednosti od 252,334.00 HRK. Projekt je u postupku evaluacije.

Nakon uspješne prijave JU Makarske razvojne agencije Mara na Otvoreni Poziv na dostavu projektnih prijedloga za **„Osiguravanje školske prehrane za djecu u riziku od siromaštva** (školska godina 2017.-2018.), Grad Makarska ostvario je 100 % financiranje za besplatne marende. Provedba projekta odnosila se na školsku godinu 2017./2018., a projektom je obuhvaćeno 230 učenika osnovnih škola. Ukupna vrijednost projekta iznosila je 233.588,12 HRK. Projekt je uspješno proveden, a dobivena sredstva u cijelosti su povučena.

Apliciranjem na Javni poziv za iskaz interesa za **nabavu spremnika za odvojeno prikupljanje otpada** koji je objavio Fond za zaštitu okoliša i energetsku učinkovitost u svibnju 2018. godine, dobivena su sredstva za nabavu 1252 spremnika za papir koji će se dodijeliti obiteljskim kućama i stambenim zgradama, te 6 spremnika za staklo koji će se postaviti na javno prometnim površinama. Fond za zaštitu okoliša i energetsku učinkovitost sufinancira 85% investicije, a Grad Makarska preostalih 15%, a ukupna vrijednost projekta iznosi 286.686,06 HRK. U tijeku je provedba projekta.

Grad Makarska je na Poziv na dostavu projektnih prijedloga za **Osiguravanje školske prehrane za djecu u riziku od siromaštva** (šk. god. 2018./2019.) drugu godinu za redom prijavio projekt Marendajmo zajedno. Projektnim prijedlogom obuhvaćeno je ukupno 416 djece, a vrijednost projekta iznosi 426.328,52 HRK. Nositelj projekta je Grad Makarska zajedno s partnerima osnovnim školama oca Petra Perice i Stjepana Ivičevića. Projekt je u postupku evaluacije.

Iskazan je interes za sudjelovanje u obilježavanju Programa **„Školskog mednog dana i promocije hrvatskih pčelinjaka“** te za ukupno 145 prvašića osigurao besplatnu staklenku meda. Promocija meda na području cijele Hrvatske održala se 7. prosinca na Dan sv. Ambrozija, zaštitnika pčelara i pčela. Osim staklenki meda, učenicima je održana edukativna radionica te su učenicima podijeljeni prigodni pokloni: slikovnica edukativnog karaktera te promotivni letak „Med hrvatskih pčelinjaka“. Cilj programa je promocija meda lokalnih proizvođača, poticanje zdrave prehrane, podizanje razine znanja te poticanje lokalnog poduzetništva.

Za učenike osnovnih škola Grad Makarska osigurao je **besplatnu podjelu voća i mliječnih proizvoda za školsku godinu 2018./2019. godinu,** iskazivanjem interesa na Javni poziv Agencije za plaćanja u poljoprivredi, ribarstvu i ruralnom razvoju. Projektom je obuhvaćeno ukupno 1.225 učenika obje osnovne škole, a ukupna vrijednost projekta iznosi 71.297,22 HRK. Provedba projekta je u tijeku.

Prijavljen je **projekt ''Skupi, složi, savjesno odloži''** na otvoreni poziv za provedbu Programa izobrazno-informativnih aktivnosti o održivom gospodarenju otpadom Fonda za zaštitu okoliša i energetsku učinkovitost te dobio 369.361,85 kuna. Vrijednost projekta je 440.668,55 kuna, a sredstva su osigurana u sklopu Operativnog programa Europske unije ''Konkurentnost i kohezija''. Projekt je u tijeku provedbe.

U predmetnom razdoblju prijavili su se i projekti koji nisu prihvaćeni za sufinanciranje, a vezano zaWiFi4EU, manifestaciju Božićni grad, te sufinanciranje izrade Urbanističkog plana uređenja ugostiteljsko- turističke zone Biloševac 4 i izradu Izmjene i dopuna Urbanističkog plana uređenja sportsko-rekreativne zone Platno i s tim u vezi Izmjena i dopuna Prostornog plana uređenja Grada Makarske. U predmetnom razdoblju aktivno se radi na još nekoliko projekata kao partner na projektu te se na dnevnoj bazi koordiniraju poslovi između Odjela za projekte i razvoj i JU Makarske razvojne agencije MARA i učestalo se prate aktualni natječaji, kao i najave istih. Sukladno najavi natječaja u tijeku je priprema niza projekata Grada Makarske iz nacionalnih i EU projekata.

Gradonačelnik je u 2018. godini imenovao koordinacijsku skupinu za provođenje **Lokalnog akcijskog program djelovanja za mlade** sastavljenu od djelatnika Gradske uprave i voditelja „Ruke za bolju Makarsku“ . Održan je sastanak na kojem su zadani ciljevi po djelokrugu djelatnosti. Poslani su pozivi svim udrugama za dostavu programa u kojima su predviđene aktivnosti mladih. U sklopu iskazanog interesa Grad Makarska se prijavio u program „Aktivni u zajednici“ sa zakladom „Kajo Dadić“ u provedbi razvoja društvenog kapitala u lokalnoj zajednici gdje se odazvalo samo 5 sudionika na javni pozivu (od oko 30 udruga).

**Transparentnost javne nabave -** uz obveznu objavu u ''Elektroničkom oglasniku javne nabave'' Grad Makarska paralelno na službenoj stranici Grada [www.makarska.hr](http://www.makarska.hr) rubrika Javna nabava objavljuje sve odluke vezane za nabave. Plan nabave za 2018. godinu, s izmjenama i dopunama, sve na temelju Proračuna Grada Makarske za 2018. i Rebalansa ima ukupno 11 izmjena i dopuna. Vodi se i osvježava Registar ugovora o javnoj nabavi i okvirnih sporazuma na Elektroničkom oglasniku javne nabave Narodnih novina, sukladno Zakonu o javnoj nabavi. Izvršeno je statističko izviješće o javnoj nabavi za 2017. godinu te objava istog kroz sustav Elektroničkog oglasnika javne nabave RH.

U navedenom razdoblju provedeno je ukupno **53** postupka nabave, pri čemu je ugovoreno nešto više od 13,5 milijuna kuna bez PDV-a, odnosno sveukupno **više od 16,8 milijuna kuna**. Od tog iznosa 9.303.375,45 kn + PDV otpada na radove, 2.872.903,99 kn + PDV na robu, a 1.409.245,88 kn + PDV na usluge. Najznačajnije nabave, s obzirom na ugovorene iznose, bile su: sanacija i adaptacija bivšeg Srednjoškolskog centra te uređenje Gradske knjižnice na I. katu (2.174.019,38 kn + PDV), rekonstrukcija Kaštela u Kotišini (1.517.187,80 kn + PDV), nabava udžbenika i radnih bilježnica za učenike osnovnih škola (1.082.193,76 kn + PDV), uređenje okoliša i sanacija temelja crkve sv. Ante u Kotišini (1.034.239,95 kn + PDV) te sanacija crkve sv. Martina (837.649,20 kn + PDV). Provedba postupaka javne nabave iz 2017.godine čije se izvršenje odvijalo u 2018. godini - izgradnja pješačkog pothodnika na D8 na predjelu Moča, uređenje groblja u Velikom Brdu, izmještanje kanalizacije dvorane na GSC-u itd..

**Grad Makarska i pravosudna tijela**

**Zemljišnoknjižni postupci** uknjižba prava vlasništva nekretnina u korist Grada Makarske – Šibenska ulica – čest.zem. 2474, 2475; Stari velikobrdski put – 2104/1, /2, /3

Pribavljanje isprava/ dokaza, izvaci iz zemljišnih knjiga iz zbirke isprava – dokazi parnične i upravne postupke. Podnošenje prijedloga za uknjižbu - zgrada Zagorska ulica.

Upućivanje zahtjeva za mirno rješenje spora državnom odvjetništvu za nekretnine formalno u vlasništvu Države, a stvarnog vlasništva. U slučaju pozitivnog očitovanja, knjiženje nekretnine u korist Grada.

* **Upravna zgrada Decima, Trg Tina Ujevića 1 -** postupak usklađenja zemljišnoknjižnog i katastarskog stanja – kontakt s ovlaštenim geodetom. Sporazum koji su zaključili Grad i HZZ radi uspostave vlasništva posebnih dijelova i upis prava vlasništva Zatražen i ishodovan Elaborata o etažiranju – upis posebnih dijelova u korist Grada i HZZ;
* **Zgrada čest.zgr. 177/2 Kačićev trg 10 –** vodise postupak uknjižbe posebnih dijelova zgrade čest.zem. 177/2 (Kačićev trg 10 ) – etažiranje. Upućen zahtjev za mirno rješenje spora Općinskog državnog odvjetništva Split stalna služba u Makarskoj;od ODO ishodovana isprava – Nagodbu zaključenu između RH i Grada, za upis prava vlasništva zgrade u korist Grada. Nakon provedbe upisa u korist Grada, moguća je provedba Elaborata o etažiranju i upis posebnih dijelova; Grada Makarska vlasnik je 3 poslovna prostora u ovoj zgradi
* **Zgrada na Kačićevu trgu (ex Borovo ) čest.zgr.144 –**vodi se postupak usklađenja (zemljiš. knjiž. i katastarskog stanja) i upisa posebnih dijelova – provedba Elaborata o etažiranju. Očekuje se izdavanje Potvrde Odjela za prostorno uređenje i graditeljstvo.

**Zastupanje pred pravosudnim tijelima:** proučavanje sudskih spisa, pribavljanje isprava i dokaza, priprema sudskih podnesaka, te u razdoblju od 1. siječnja do 31. prosinca 2018. godine pristupilo se na oko 140 sudskih ročišta u raznim parničnim, ovršnim i upravnim predmetima koji se vode pred općinskim sudovima, te Trgovačkom i Upravnom sudu u Splitu. Neki od postupaka koji su se aktivno odvijali u tijeku navedenog razdoblja

* Autohaus i Goran Šumelj protiv Grada radi naknade štete-Trgovački sud
* Hoteli Makarska d.d. protiv Grada i obitelji Puharić radi uknjižbe
* Anton Rudan protiv Grada Makarske radi osiguranja dokaza
* Nikola Godinović protiv Grada Makarske radi osiguranja dokaza
* Grad protiv Mome Lađevića radi isplate -zakup Art-caffea
* Grad protiv Animus d.o.o. radi isplate – Trgovački sud Split
* Zdenko Roso protiv Grada i dr. radi povrede osobnosti- sud Dračevac
* Hrvatske šume protiv Grada radi isplate – Trgovački sud u Splitu
* Ante Mendeš protiv Grada radi smetanja posjeda
* Grad protiv Hotela Živogošće d.d. - preotvorena glavna rasprava
* Merkur 5 i Jujnović d.o.o. protiv Grada radi poništenja sudske nagodbe
* Svemir Puharić protiv Grada radi ovrhe u Ulici N. Tesle – sud Dračevac
* upravni postupak po Zakonu o naknadi – po zahtjevu Josipa Krstulovića
* Velimir Puharić protiv Grada, RH i Vjekoslave Spalatin - radi uknjižbe
* Dražen Topić protiv Grada radi naknade štete – sudar s psom labradorom
* Goran i Kažimir Čović protiv Grada radi naknade - upravni postupak
* Ivo Vujčić protiv Grada radi prijma u službu – upravni spor
* Grad protiv Roberta Puharića i dr. (ranije Grgo Puharić) - radi uknjižbe
* Ante Medneš protiv Ministarstva i Grada radi poništenja lokacijske doz.
* Ante Blažević protiv Grada radi predaje i isplate - štekat restorana Plaža
* Grad protiv Hotela Živogošće d.d. radi isplate – kamp Dole
* Toma i Snježana Jukić protiv Grada radi uknjižbe
* Matko Rančić protiv Grada i SC radi predaje u posjed č.z.143 – igralište
* Hoteli d.d. protiv Grada i Milunovića radi uknjižbe – zemljište kod Meteor
* Aqua-Alfa d.o.o. Makarska protiv Grada radi isplate za zemljište- Dugiš
* Grad protiv Jujnović d.o.o. i HEP-a radi uznemiravanja-isključenje struje
* Eta Mrkušić - upravni postupak po Zakonu o naknadi – očevid
* upravni postupak- naknada za čz. 331/7 po Zakonu o izvlaštenju –Meteor
* Dinko Roso protiv Grada radi predaje ili isplate – Slavonska ulica
* Mirjana Marinović protiv Grada radi naknade štete – pad na Kačićevu trgu
* Anđelko Radalj i dr. protiv Grada radi uknjižbe – Kotiška ulica
* Mira Glučina protiv OŠ Stjepana Ivičevića – 1. povreda na radu – P-283/1
* Mira Glučina protiv OŠ Stjepana Ivičevića – 2. povreda na radu - P-286/15
* Romana i Pero Antunović protiv Grada radi uknjižbe- Šetnica F. Tuđmana
* Dragoslav Kovačić protiv Grada i drugih radi utvrđenja i uknjižbe
* Grad protiv Svemira Puharića radi ništetnosti ugovora - Ulica N. Tesle
* Frane Ribarović i dr. protiv Grada radi isplate – zemljište u šetnici
* Ivo Stipičević protiv Grada radi uknjižbe – sud Imotski
* Grad protiv Ivana Ercega radi isplate – parking – OBJAVA-preotvoreno

**NAPOMENA:**  U naprijed navedenim predmetima prvostupanjski postupak okončan je i postoje sudske odluke u sljedećim sporovima:

-Autohaus i Goran Šumelj protiv Grada Makarska radi naknade štete – tužbeni zahtjev odbijen u cijelosti, tužitelji uložili žalbu

- Grad Makarska protiv Animus d.o.o. radi isplate naknade za autotaksi prijevoz – postupak prekinut jer je nad Animus d.o.o. otvoren stečaj po skraćenom postupku (tvrtka bez imovine)

- Grad Makarska protiv Momo Lađević (Art-caffe) radi isplate – postignuta sudska nagodba prijebojem međusobnih potraživanja tužbe i protutužbe

- Ante Mendeš protiv Grada Makarska radi smetanja posjeda iskopom - izgradnjom Šibenske ulice – tužitelj tužbu povukao

- Grad Makarska protiv Hotela Živogošće d.d. radi isplate za zemljište auto kampa Dole

(regresni zahtjev iz 1990. godine ) – tužbeni zahtjev odbijen u cijelosti – Grad uložio žalbu

- Dražen Topić protiv Grada Makarske radi naknade štete – tužbeni zahtjev usvojen djelomično – Grad uložio žalbu – presuda pravomoćna

- Ivo Vujčić protiv Grada Makarske – upravni spor radi poništenja rješenja o prijmu u službu – tužba povučena,

- Ante Mendeš protiv Grada Makarske – upravni spor radi poništenja lokacijske dozvole za Šibensku ulicu – tužba odbijena

- Grad Makarska protiv Paule Marinović radi isplate – parking – tužba usvojena – postoji žalba

- Ante Blažević protiv Grada Makarske radi povrata oduzetih stvari ili isplate – štekat ispred restorana Plaža – tužbeni zahtjev odbijen u cijelosti – postoji žalba

- Grad Makarska protiv Tomislav Skender radi isplate – parking – tužbeni zahtjev usvojen – plaćeno u cijelosti

- Aqua-alfa d.o.o. - Georad-Dugiš d.o.o. protiv Grada Makarska radi isplate za zemljište na Dugišu – tužba povučena

- u upravnom predmetu Jurica Puharić i dr. protiv Grada Makarske radi naknade za izvlašteno zemljište na lokaciji hotela Meteor – č.z. 331/7 površine 62 m2 – doneseno rješenje o naknadi i to 475 EUR/m2 – Grad Makarska uložio žalbu Ministarstvu pravosuđa

- Grad Makarska protiv Ivana Ercega radi isplate - parking – sudska nagodba – plaćeno u cijelosti

- u predmetu Hoteli Makarska d.d. protiv Grada Makarska, Ive Milunovića i dr. radi uknjižbe č.z. 330 na lokaciji hotela Meteor – tužitelj povukao tužbu u odnosu na Grad Makarsku

**OPŠIRAN PODNESAK** - Očitovanje Ministarstvu državne imovine s priloženim brojnim ispravama vezano za ranije podnesene zahtjeve za darovanje nekretnina u vlasništvu RH i to:

- za zemljište na predjelu Peškera za koje je 2011.godine donesen UPU naselja Peškera, a za koje je Rješenjem Ministarstva poljoprivrede utvrđeno da ne predstavlja šumu ni šumsko zemljište

- za zemljište na predjelu Platno za koje je 2011. godine donesen UPU Platno, te je Ministarstvu poljoprivrede podnesen zahtjev za izdvajanje tog zemljišta iz šumsko gospodarskog područja RH

- za zemljište na predjelu Volicija predviđeno za izgradnju reciklažnog dvorišta

- za zgradu Industromontaže – napuštena stara kamena kuća u gradskoj jezgri

- za napuštenu zgradu na poluotoku Svetom Petru – Vilu Irena

Naknadni opširan podnesak Ministarstvu državne imovine u vezi podnesenih zahtjeva za darovanje nekretnina s Požurnicom.

Opširan podnesak – očitovanje Državnom odvjetništvu i Prigovor u predmetu izdavanja suglasnosti na sklapanje Ugovora između Ministarstva državne imovine i Vesele Antunović, o prodaji dijela č.z. 315/4, koja čestica je predmet ranije podnesenog zahtjeva Grada Makarske za darovanje zemljišta na predjelu Peškera.

**PRILOG 2.**

**Aktivnosti upravnih tijela Grada Makarske kojima koordinira gradonačelnik**

**Upravni odjel za komunalne djelatnosti** djeluju s dvije ustrojbene jedinice :Odsjek komunalnog i prometnog redarstva i Odsjek za poslove izvješćivanja. Unutar svog redovnog poslovanja izdvajamo sljedeće **projekte, infrastrukturni radovi i dr.**:

* izgradnja pješačkog pothodnika na D8 na predjelu Moča
* izvođenje radova na uređenju groblja u Velikom Brdu (građevinski radovi na izradi

grobnica i staza te zgradi ta ispraćaj, septičkoj jami i opločenju groblja)

* izgradnja Šibenske ulice
* izgradnja ulice paralelne s Đakovačkom
* izgradnja ulice paralelne sa Šibenskom
* asfaltiranje Ulice Licinijanov prolaz
* asfaltiranje Hvarske ulice
* izgradnja dijela jugozapadnog odvojka ulice Put Makra
* sanacija postojećeg betonskog puta od Makra prema Puharićima
* radovi na nadvožnjaku na DB (Put Makra)
* izrada AB zidova u ulici Put Makra (zelena površina uz D8 pored nadvožnjaka)
* građevinski radovi na rekonstrukciji dijela ulice u produžetku Zadarske ulice,
* radovi na izmještanju dijela kanalizacije Gradske sportske dvorane
* izgradnja ogradnog zida na gradskoj tržnici sa sjeverne strane pokraj zelenih otoka
* građevinski radovi na javnoj rasvjeti u Moči, na šetnici, u Velikom Brdu, u Makru, na sjevernom odvojku Splitske ulice
* asfaltiranje oštećenog kolnika dijela ulica: Put Moče, Put Požara, Kipara Meštrovića
* asfaltiranje ulice Požare
* popravak armirano- betonskog zida na dionici puta - odvojak Put Makra
* građevinski radovi u Parku fra Jure Radića
* građevinski radovi na produžetku kanalizacije u ulici Put Moče
* uređenje nogostupa u Ulici kipara Meštrovića
* građevinski radovi na Šetalištu fra Jure Radića
* radovi na GSC-AB zid do teniskog igrališta, staza od betonske kocke oko teniskog igrališta
* rekonstrukcija i uređenje WC-a na plaži.

**Revitalizacija kulturno povijesne baštine zaseoka Kotišine** financira se dijelom iz sredstava EU fondova, a dijelom iz Proračuna Grada Makarske. **Rekonstrukcija Kaštela** se izvodi u sklopu projekta revitalizacije povijesne baštine zaseoka Kotišine, za koji se osiguravaju sredstva iz EU fondova, a u skladu s glavnim projektom i građevinskom dozvolom. Nakon provedene javne nabave, s građevinskim radovima se započelo u devetom mjesecu. Radovi se izvode prema dostavljenom dinamičkom planu. **Rekonstrukcija crkve sv. Martina**se izvodi također u sklopu projekta revitalizacije povijesne baštine zaseoka Kotišine, za koji su osigurana sredstva iz EU fondova. Gradnja je započela u devetom mjesecu. Zbog ozbiljnosti i složenosti projekta koordinacijski sastanci se održavaju svakih petnaest dana, a po potrebi i češće uz obilazak gradilišta.

Završeni su svi radovi na uređenju i opremanju **vrtića u Velikom Brdu**, te je pripremljena dokumentacija za tehnički pregled i ishođenje uporabne dozvole.

**Izrađen je glavni projekt za adaptaciju, rekonstrukcije i uređenja knjižnice.** Od Ministarstva kulture su dobivena sredstva za izvođenje radova uređenja. Pripremljeni su troškovnici za raspisivanje javne nabave za odabir izvođača radova. U međuvremenu su završeni svi pripremni radovi.

Sklopljen je ugovor za adaptaciju, rekonstrukciju i uređenje knjižnice sa zajednicom ponuditelja RELIANCE d.o.o. i Polinom d.o.o. iz Splita. Radovi su započeli 21. 9. 2018**.** Odabrani su novi drveni otvori, te je u suradnji s Konzervatorskim odjelom određena profilacija okvira balkonskih vrata i prozora. Građevinsko- obrtnički radovi su završeni u potpunosti, te je ispostavljena okončana situacija s danom 15. 11. 2018. U tijeku su pripremne radnje za opremanje knjižnice. Izrađen je geodetski elaborat za potrebe usklađenja i evidentiranja stvarnog položaja ranije evidentiranih katastarskih čestica te provedbe stvarnog stanja u zemljišnim knjigama.

**Za plažu Osejavu -** izrađen je geodetski elaborat u kojem je definiran prostor plaže koji nije pod koncesijom. Gradsko vijeće Grada Makarske donijelo je Odluku o davanju koncesije za posebnu upotrebu pomorskog dobra za uređenje gradske plaže Osejave u Makarskoj, te je uz ostalu dokumentaciju podnesen zahtjev za građevinsku dozvolu.

**Oborinski ispust Biokovka-** izrađen je glavni projekt za rekonstrukciju oborinskog ispusta kod hotela Biokovka. Prikupljene su sve suglasnosti javno pravnih tijela te je podnesen zahtjev za građevinsku dozvolu.

**Obalna šetnica – hotel Romana -** izrađena je projektna dokumentacija za dobivanje dozvola za izgradnju šetnice, na zapadnom dijelu Makarske, od hotela Romana do katastarske granice s Krvavicom. Projekt je prijavljen na javni poziv za podnošenje prijava za dodjelu bespovratnih sredstava na temelju Programa sufinanciranja razvojnih projekata u turizmu na području SDŽ u 2018.

**Spoj naselje Makar na D8 -** izrađena je geodetska podloga i idejni projekt za spoj ceste koja spaja naselje Makar s magistralnom cestom D8. Podnesen je zahtjev za izdavanje lokacijske dozvole.

**Palača Tonoli- Centar za posjetitelje -** radovi uređenja Centra za posjetitelje spadaju u grupu radova koji se mogu izvoditi bez građevinske dozvole, a u skladu s glavnim projektom, Turistička zajednica (korisnik prostora) je naručila izradu glavnog projekta. Po dostavi projektne dokumentacije utvrđeno je da je dio prostora sa sjeverne strane palače, koji je obuhvaćen projektom uređenja, sagrađen nezakonito, te da kao takav ne može biti prikazan u sklopu projekta. Kako bi se navedeni prostor legalizirao, izrađena je arhitektonska snimka postojećeg stanja, te je podnesen zahtjev za ishođenje rješenja o izvedenom stanju. Nakon provedene javne nabave za građevinsko-obrtničke radove ugovoreni su radovi instalacija struje, vode, kanalizacije i termo-instalacija. S građevinskim radovima se započelo u jedanaestom mjesecu. Nakon radova rušenja podova i uklanjanja obloga sa zidova, utvrđeno da se projekt konstrukcije mora prilagoditi zatečenom stanju. Samim tim je bilo nužno izmijeniti i dopuniti projekt uređenja, te je pored redovnog nadzora potrebna koordinacija između projektanata i izvođača. Radovi su u tijeku.

**Kuća SUNCA** - za potrebe izrade idejnog projekta za izgradnju Centra za socijalne usluge u zajednici-radnog naziva KUĆA SUNCA radi se na izradi projektnog zadatka. S obzirom na to da se radi o specifičnom projektu, održavaju se sastanci sa stručnim osobama koje su uključene u rad štićenih osoba, odnosno budućih korisnika.

**Luka Arbun -** za potrebe izrade idejnog projekta sportske luke Arbun zatraženi su između ostalih i uvjeti od Hrvatskih voda-Split, koje su uvjetovale izradu ocjene o potrebi procjene utjecaja zahvata na okoliš. Elaborat je izrađen, te je Ministarstvu zaštite okoliša i energetike podnesen zahtjev za pokretanje postupka ocjene utjecaja zahvata na okoliš.

Nakon provedenog postupka ocjene o potrebi procjene utjecaja na okoliš sportske luke Arbun, rješenjem Ministarstva zaštite okoliša i energetike, određene su mjere zaštite okoliša, bez potrebe izrade studije utjecaja na okoliš.

**Sanitarni čvor –PLAŽA -** nakon izrade projekta rekonstrukcije sanitarnog čvora uz restoran Plažu organiziran je posao rušenja postojeće sanitarne opreme, pločica i podova. Pristupilo se građevinsko-zanatskim radovima, koji su trajali dva mjeseca. Odabrane su nove pločice, sanitarna oprema i galanterija. Prilikom izvođenja radova kanalizacije, utvrđeno je da je nužno napraviti rekonstrukciju spoja kanalizacije na šetnici. Tijekom izvođenja radova vršen je redovni nadzor i koordinacija između pojedinih izvođača.

**Uređenje rive -** za potrebe izrade pravilnika o postavljanju oznaka, uređaja i urbane opreme na području Grada Makarske, naručen je projekt uređenja, kojim će se odrediti zone sa prijedlozima o uklanjanju i uvjetima postavljanja novih vanjskih štekata ugostiteljskih objekata, kao i postavljanje reklama, biciklističkih parkirališta i urbane opreme.

**Rješenja o naknadi za zadržavanje nezakonito izgrađenih zgrada u prostoru, komunalni doprinos, komunalna naknada, naknada za uređenje voda i spomenička renta, odobrenja o korištenju javnih površina izdana su u sljedećem broju.**

* **Naknada za zadržavanje nezakonito izgrađenih zgrada u prostoru** izdana su 143 rješenja o naknadi za zadržavanje nezakonito izgrađenih zgrada u prostoru.
* **Komunalni doprinos** izvršio je obračun i izdao ukupno 230 rješenja o komunalnom doprinosu u ukupnom iznosu od 27.546.051,06 kn, što uz dodatni popust od 15 % iznosi 25.507.805,51 kn.
* **Komunalna naknada, naknada za uređenje voda, spomenička renta i dr. -**izdano je 312 rješenja **komunalne naknade,** stambeni i poslovni dio te su sva rješenja sa pripadajućim uplatnicama poslana obveznicima - ukupno zaduženje 4.143.567,23 kn, 211 rješenja **Spomeničke rente** te su sva rješenja sa pripadajućim uplatnicama poslana obveznicima - ukupno zaduženje 375.083,41 kn, 7335 računa **naknade za uređenje voda** za poslovni i stambeni dio te su sva rješenja sa pripadajućim uplatnicama poslana obveznicima - ukupno zaduženje 3.571.654,01 kn, obrađen je 21 parking račun – ukupno zaduženje 6.060,00 kn

**Porezi na javne površine i ostali porezi, zakupi, najam stanova, računi i sl.:**

* 144 računa za najam prostora/gradski stanovi u ukupnom iznosu 17.415,96 kn
* 593 računa za zakup poslovnih prostora u ukupnom iznosu 3.546.067,17 kn
* 2077 rješenja o porezu na kuće za odmor u ukupnom iznosu 1.829.820,70 kn
* 53 rješenja o korištenju JPP-štand u ukupnom iznosu 262.545,00 kn
* 59 rješenja o korištenju JPP-reklama u iznosu 184.295,00 kn
* 15 rješenja o korištenju JPP-razno/m2 u ukupnom iznosu 491.053,00 kn
* 91 rješenje o korištenju JPP-Peškera u ukupnom iznosu 3.488.293,60 kn
* 61 rješenje za korištenja JPP-štekat u ukupnom iznosu 3.377.847,00 kn
* 22 rješenja o korištenju JPP-kiosk/šank u ukupnom iznosu 489.114,60 kn
* 25 rješenja o korištenju JPP-aparati/rashladne vitrine u ukupnom iznosu 116.593,26 kn
* 18 rješenja o korištenju JPP-promocija izleta, uređ. za sport i zabavu, luna park i dr. u ukupnom iznosu 355.943,80 kn
* OSI - Ostala nespomenuta potraživanja – izdano 124 računa – razno u ukupnom iznosu 622.547,89 kn
* TRZ – naknada za tržnicu - izdano 433 računa za tržnicu u ukupnom iznosu

436.625,00 kn

* NTX - dozvole za obavljanje auto taxi prijevoza na području grada Makarske – izdano

5 računa za taxi dozvolu u ukupnom iznosu 17.500,00 kn

* ZGZ - zakup gradskog zemljišta –izdano 14 računa za zakup gradskog zemljišta u

ukupnom iznosu 19.270,78 kn

* NOP (prihodi od iznajmljivanja opreme) najam štanda/kućica - izdana 55 računa za najam štanda/kućica u ukupnom iznosu 198.057,50 kn
* PUV- Prihodi od naknade za uređenje voda – izdana 5 računa za naknadu za uređenje

voda u ukupnom iznosu 319.047,20 kn

* SLU – Naknada za služnost - izdan 1 račun za služnost u iznosu 137.118,75 kn
* NKO – Naknada za koncesijsko odobrenje - izdano 14 računa za naknadu za

koncesijska odobrenja u ukupnom iznosu 592.341,00 kn

* SPZ – Sponzorstvo - ispostavljen 2 računa za sponzorstvo u iznosu 35.000,00 kn
* GRO - naknada za grobno mjesto - ispostavljeno 116 računa za grobna mjesta u iznosu

od 4.052.000,00 kn

- MKR – refundacija tehničkog pregleda građevine - ispostavljeno 10 računa za

troškove tehničkog pregleda u iznosu 12.148,77 kn

* KON- koncesije - ispostavljeno 2 računa za koncesiju u iznosu 12.600,00 kn

Povodom žalbi na rješenja o porezu na kuće za odmor, rješenja o korištenju javne površine, razno, a po uputi pravne službe, za cca 23 predmeta donesena rješenja o poništenju rješenja, računa i dr.

**Rješenja o odobrenju za korištenje javnih površina – razno (zahtjevi, dopisi, prokopi i sl.) -** odgovoreno na cca 400 zahtjeva stranaka, radi se o raznim odobrenjima, dopisima, rješenjima, prokopima i sl. Provedeni su natječaji za sakupljanje napuštenih i izgubljenih životinja i uklanjanje lešina sa javnih površina i provedba postupka do izbora najpovoljnije ponude, te natječaja za obavljanje poslova preventivne dezinsekcije i deratizacije i provedba postupka za izbor najpovoljnije ponude. Provedeni su natječaji za sudjelovanje na Proljetnom i Jesenskom sajmu «Domaće je najbolje». Proveden Javni poziv za podnošenje prijava za sudjelovanje na manifestaciji Ribarske večeri 2018. Proveden je natječaj za davanje u zakup sajamskih kućica za «Božićni grad 2018.» Izrađen je plan rasporeda i korištenja štandova za održavanje ribarskih večeri. Izrađene su skice za postavljanje štandova na rivi i na Trgu 156. brigade, za Proljetni i Jesenski sajam «Domaće je najbolje».

**Upravni postupci po žalbama** stranaka (cca 114 upravnih postupaka) u predmetima poreza na kuću za odmor i poreza na korištenje javne površine: poduzimane razne radnje od donošenja raznih rješenja, odgovora na žalbu, donošenje zaključaka, prosljeđivanje na daljnji rad, davanje savjeta referentima i dr.

**Poslovni prostori i stanovi** - poduzimale su se sljedeće radnje:

* sklopljen ugovor o najmu stana na adresi Molizanskih Hrvata 2 u Makarskoj s Franom Tomićem
* sklopljen ugovor o zakupu poslovnog prostora na adresi Trg Hrpina 1 u Makarskoj s Borovom d.o.o.
* sklopljen ugovor o zakupu poslovnog prostora na adresi Franjevački put 2a Makarska, na I. katu, s Turističkom zajednicom grada Makarske
* sklopljen ugovor o zakupu poslovnog prostora na adresi Franjevački put 2a Makarska u prizemlju i na II katu s Bismark d.o.o.
* sklopljen sporazum o raskidu ugovora o zakupu poslovnog prostora na adresi Marineta Mala obala 1, zakupnika Tisak d.o.o.
* donesen Zaključak o dodjeli prostora atomskog skloništa Crvenom križu na Trgu kobaca
* sklopljen sporazum o raskidu Ugovora o zakupu poslovnog prostora na adresi Obala kralja Tomislava 3 u Makarskoj, zakupnik Varteks d.d.
* sklopljen ugovor o zakupu poslovnog prostora na adresi Trg Tina Ujevića 1/II s Ministarstvom mora, prometa i infrastrukture
* sklopljen ugovor o zakupu poslovnog prostora na adresi Obala kralja Tomislava 3, sa zakupnikom Tisak d.o.o.
* sklopljen dodatak Ugovoru o zakupu poslovnog prostora na adresi Obala kralja Tomislava 3 sa zakupnikom Tisak d.o.o.
* ugovor o najmu stana na adresi Hrpina 1 u Makarskoj.

**Groblje Veliko Brdo -** sklopljeno 145 predugovora o davanju na korištenje grobnih mjesta na mjesnom groblju u Velikom Brdu i 116 ugovora o davanju na korištenje grobnih mjesta na mjesnom groblju u Velikom Brdu.

U izvještajnom razdoblju **Gradski centar «Osejava» Makarska -** elektronički dnevnik operativnog dežurstva svakodnevno tijekom 24 sata rada u periodu od 1. 1. do 31. 12. 2018. godine obradio je i proslijedio 3782 informacija kao rezultat 17587 telefonskih dolazno (14763) - odlaznih (2824) poziva zabilježenih kroz Vidicode (bez poziva sa VPN mreže i radijskih mreža). Najviše informacija 1235 odnosi se na komunalnu problematiku, 672 na javni red i mir, 416 (9088) na spuštanje stupića, 204 prekid električne energije, 194 voda, 183 vremenske neprilike, 179 cestovni promet, 154 (253) Zakrpaj.to, 73 video nadzor, 53 ugrožavanje sigurnosti, 53 potres, 49 nesreće, 36 požar, 29 trajektni promet, 28 bolesti, 15 prijava štete, 11 deratizacija, 10 kriminal, 7 zračni promet, 7 odron, 5 civilna zaštita, 4 poplava, 4 telefonija, 3 radijske veze, 1 nesreća na moru, 1 onečišćenje mora. Preostalih 156 informacija odnosi se na razna ostala događanja. Informacija - spuštanje stupića, bilježi se na kraju dana kao jedna informacija, pa ih u stvari ima puno više (9088), kao i za Zakrpaj.to (253). Fax informacija imali smo 71, od kojih 63 dolaznih i 6 odlaznih. Elektroničkom poštom zaprimili smo 1458 poruku, a otposlano je 7883 poruka. Informacije se u uredovno vrijeme, redovito i po potrebi izvanredno za protekla 24 sata do 8 sati putem redovitog i/ili izvanrednog izvoda Biltena dostavljaju elektroničkom poštom: gradonačelniku, zamjenicima gradonačelnika, pročelniku Odjela za komunalne djelatnosti i predsjedniku Gradskog vijeća, kao i voditeljima: Gradskog komunalnog redarstva, Pogona za obavljanje komunalnih djelatnosti, Makarskom komunalcu, Policijskoj postaji Makarska, te ostalim službama prema potrebi. Tijekom 24-satnog dežurstva u svako doba, odmah osiguravamo trenutno postavljanje važnih informacija na službenu web stranicu Grada Makarske vezano za tekuću komunalnu problematiku grada (promet, struja, voda…). Seizmološka postaja Makarskog primorja besprijekorno funkcionira (uz zamjenu monitora) i u ovom periodu je zabilježila 53 potresa koji su se osjetili na Makarskom primorju.

SIGURNOST/MUP – sastanci s predstavnicima MUP-a i predstavnicima Grada vezanih uz prevenciju i sigurnost, s posebnim osvrtom na povećanje sigurnosti. Sastanak s gospodinom Jakelićem u Solinu radi zahtijeva za proširenje video nadzora Grada Makarske, te je dobivena suglasnost MUP-a za proširenje video nadzora Grada Makarske. Pomoć policiji oko sustava video nadzora sa raznih pozicija u Gradu – pomoć pri pristupu snimljenim podacima i izdvajanje video nadzornih snimki Grada Makarske.

VIDEO NADZOR – Video kamere koriste se za praćenje situacija u živo (panoramske kamere), te deset (10) kamera na pozicijama: Vepric, Glazbena škola, autobusni kolodvor – rotor, rotor kod srednje škole, Kačićev trg, ulaz na rivu (Arbun), raskrižje Vukovarske i Ante Starčevića (semafor na križanju), ispred zgrade Grada te dvije na raskrižju na Voliciji, rade prema zakonskom okviru te služe za video nadzor (snimanje i čuvanje snimljenog materijala do 10 dana), kao i jedna (1) kamera u GCOM-u koja snima prostor (radi pristupa serveru i kontrole rukovanja sa snimljenim materijalom). Pojačavanje linkova i kvalitete prikaza na postojećem sustavu video nadzora. Priprema potrebnih specifikacija za potpisivanje ugovora između Grada i Multikomunikacije d.o.o., te za upućivanje zahtjeva nadležnoj PU za dobivanje rješenja o postavljanju dodatnih kamera za proširenje sustava video nadzora Grada Makarske. Naručen server za podizanje kvalitete snimljenog materijala i jednostavnije rukovanje s istim materijalom te isti instaliran (Multikomunikacije d.o.o.) čime je značajno pojačana kvaliteta snimljenog materijala i pojednostavljeno rukovanje s istim materijalom. Pokrenuta dorada dokumenta „Prosudba ugroženosti javnih površina Grada Makarske“ prema zahtjevu inspektorata policije nadležnog za video nadzor, koji je potreban za odobrenje postavljanja kamera na nove pozicije u Gradu, te ista i dovršena prema zahtjevu inspektorata policije nadležnog za video nadzor. Pripremljeno sve potrebno za pokretanje javne nabave za postavljanje preostalih kamera kao dovršetak sljedećeg koraka u razvoju sustava video nadzora Grada Makarske te ista i odrađena. Dobivene suglasnosti te u mod snimanja prebačene kamere na pozicijama kod zgrade Grada i kod srednje škole na pješačkom semaforu (nisu naše kamere, ali dok se ne odabere ponuđač za postavljanje novih kamera koristimo ove koje su postavili djelatnici Multikomunikacija). Potpisan ugovor s odabranim ponuđačem (Securitas Hrvatska d.o.o.) za postavljanje preostalih kamera kao dovršetak sljedećeg koraka u razvoju sustava video nadzora Grada Makarske, te održan inicijalni sastanak radi upoznavanja sa situacijom i definiranje rokova postavljanja kamera i nadogradnje sustava. Sa Securitas Hrvatska d.o.o. započeto postavljanje preostalih kamera kao dovršetak slijedećeg koraka u razvoju sustava video nadzora Grada Makarske, te koordinirana zamjena kamera Multikomunikacija sa novim, te u suradnji sa MUP-om osigurano sigurno postavljanje kamere na raskrižju Vukovarske i A. Starčevića. Sa Securitas Hrvatska d.o.o. završeno postavljanje kamera kao sljedeći korak u razvoju sustava video nadzora Grada Makarske, te koordinirana zamjena kamera Multikomunikacija s novim, te u suradnji sa MUP-om i obrtom Elektro Makarska osigurano sigurno postavljanje kamere na raskrižju na Voliciji.

CIVILNA ZAŠTITA – nastavak sređivanja evidencije Civilne zaštite, priprema zakonski propisanih tablica evidencija pripadnika Civilne zaštite. Kontakti sa Željkom Šeravićem oko održavanja obuke članova Stožera Civilne zaštite sredinom veljače u Makarskoj koja je i održana kako je planirano, kao i dva Stožera CZ radi opasnih vremenskih neprilika, pri čemu su sve uključene službe pokazale veliku spremnost i odlično odradile svoj posao, uz komunikaciju preko GCOM-a. S DVD-om (zapovjednik Dražen Glavina) započeti pripremni radovi za izradu Procjene rizika od velikih nesreća. Izvršena obuka preostalih članova Stožera CZ (izuzev zamj. gradonačelnika Joze Vranješa – opravdano odsutan) u suradnji sa DUZS-om Split. Rad na pripremi Stožera CZ radi pripreme protupožarne sezone i provedbenih aktivnosti za turističku sezonu u 2018. godini, sve prema Programu aktivnosti u provedbi posebnih mjera zaštite od požara od interesa za RH u 2018. godini. Nakon temeljitih priprema organiziran Stožer CZ radi pripreme protupožarne sezone i provedbenih aktivnosti za turističku sezonu u 2018. godini, sve prema Programu aktivnosti u provedbi posebnih mjera zaštite od požara od interesa za RH u 2018. godini. S DVD-om (zapovjednik Dražen Glavina) nastavljeni potrebni radovi (tehnička podrška) za izradu Procjene rizika od velikih nesreća, kao i pripremljena i odrađena vježba CZ (regionalna i lokalna) u suradnji sa županijskom organizacijom CZ, DUZS-om, DVD Makarska i JVP Split, Crvenim križem (županijski i gradski), HGSS-om…, prilikom koje je testirana i komunikacija i operativnost Stožera CZ grada Makarske. S DVD-om (zapovjednik Dražen Glavina) izrada Procjene rizika od velikih nesreća dovedena do faze konačnog uređivanja uz uvažavanje eventualnih korekcija od članova Stožera i operativnih snaga CZ. Održan sastanak Stožera CZ vezan za Analizu stanja sustava CZ i pripreme za nepovoljne vremenske uvjete.

OPREMA U CENTRU – Kontinuiran pregled i popravak opreme u Centru. Popravak dva računala koja su počela pokazivati znakove nepravilnosti u radu. Nabavljen novi televizor koji ujedno može poslužiti i kao rezervni uređaj za prikaz slike s kamera video nadzora u slučaju kvara postojećih. Popravljena radio-stanica (vatrogasna) u suradnji s Radio-klubom Makarska.

OSTALO – Kontinuirana suradnja s DVD-om, Crvenim križem, MARA-om , HGSS-om, Turističkom zajednicom, RMR-om i Državnim hidro meteorološkim zavodom i ostalim službama na povećanju sigurnosti, informiranosti i podizanja kvalitete informiranosti građana Makarske. Sudjelovanje na međunarodnoj konferenciji „Sigurnost povijesnih gradova – izazovi turizma“ u Splitu 17. - 18. ožujka. GCOM se pridružio sudjelovanju u ekološkoj akciji „Zelena čistka“ 21. 3. 2018., gdje su djelatnici GCOM-a dali svoj doprinos u čišćenju poluotoka Osejave. Sudjelovanje na radionici Tehnologija u funkciji unapređivanja gradskih komunalnih djelatnosti u Splitu. Organizirana prezentacija Geografskog informacijskog sustava (GIS-a) grada Makarske za potrebe komunalne djelatnosti, gospodarstva, upravljanje prostorom i protupožarnu zaštitu koju je priredio Nenad Mladineo. Sudjelovanje na Konferenciji „Sigurnost na Jadranu“ 24. 7. 2018. u Splitu.

Više puta istaknuta potreba za uređenjem puta prema GCOM-u zbog osiguranja normalnog funkcioniranja službe i osiguranja pristupa vitalnim sustavima video nadzora, seizmološke službe, telekomunikacija, policijskog nadzora južnog dijela Jadrana, meteorološke stanice DHMZ-a (u koju se planira ulaganje od cca 1.000.000,00 kn nakon uređenja istog).

U navedenom periodu **komunalni redari** ovog Odsjeka pratili su stanje komunalnog reda na području grada Makarske, nadzirali javni red i mir u dijelu u kojem su ovlašteni sukladno Zakonu te obavljali nadzor u preuzetim predmetima sukladno pozitivnim pravnim normama Republike Hrvatske i odlukama Gradskog vijeća grada Makarska, po kojima su ovlašteni postupati. Tijekom predmetnog perioda izdano je ukupno 557 obveznih prekršajnih naloga - ukupan iznos izrečenih kazni 821,700,00 kuna, a ukupan iznos troškova prekršajnoga postupka 280,950,00 kuna. Izvršena je obrada predmeta po prigovorima, koji su proslijeđeni Prekršajnom sudu, 161 predmet, slanje naloga Fini za prisilnu naplatu po pravomoćnim OPN-ovima, 140 predmeta, 177 uplaćenih prekršajnih naloga.

Tijekom uredovnih postupanja sačinjen je ukupno 281 zapisnik – službene bilješke, te izvršen nadzor iz djelokruga Građevinske inspekcije i nakon obavljenih nadzora i obrade proslijeđeni na nadležno postupanje Građevinskoj inspekciji. Donošenje rješenja o uklanjanju sukladno Odluci o komunalnom redu, rješenja o zabrani izvođenja građevinskih radova tijekom turističke sezone. Konzervatorskom odjelu Ministarstva kulture u Splitu prijavljeno je postavljanje bankomata unutar stare gradske jezgre na četiri lokacije, radovi zakupnika u poslovnom prostoru u vlasništvu grada na Obali kralja Tomislava, kao i oštećenje Spomenika fra Andrije Kačića Miošića. Upravni odjel za turizam i pomorstvo obaviješten je o neovlaštenom korištenju pomorskog dobra. PP Makarska upućen je odštetni zahtjev prema nepoznatom počinitelju vezano za oštećenje spomenika-zvjezdarnica Astro park.

Komunalni redari osiguravali su uklanjanje porušenih borova kao posljedica orkanskih bura, koje radove su obavljali djelatnici DVD-a Makarska, utvrđivali su stanje o oštećenjima na javno-prometnoj površini, te zapisnike o istome proslijedili Pogonu za obavljanje komunalnih djelatnosti. Izrađen je popis stanja postavljene opreme na pročeljima zgrada unutar stare gradske jezgre. Uvođenje sustava kontrole mikro čipova pasa Lysacan prema programu - aplikaciji Ministarstva poljoprivrede RH. Izvršen je popis i utvrđivanje stanja poljoprivrednoga zemljišta posjednika Grada Makarske. Popisano je stanje zapreka kretanja osoba sa posebnim potrebama glede prepreka uzdignuća rubnjaka nogostupa.

Izvršen je premjer korisnika javnoprometne površine, zapisnikom su utvrđene obveze sukladno Odluci o porezu na korištenje javnih površina na području Grada Makarske.

Izvršena je kontrola održavanja javnog reda i mira turista boravkom na brodovima u gradskoj luci, popis i hodogram uplovljavanja brodova dogovoren s turističkim agencijama. Uspostavljena je evidencija odbačenog otpada u okoliš. Zatražen je nadzor Ministarstva financija-Carinske uprave i Ministarstvu rada i mirovinskog sustava – Inspekciji rada, zbog prijava kontrole rada stranih državljana. Osiguravali su se radovi obilježavanja horizontalne prometne signalizacije. Evidencija i koordinacija sanacija šteta nakon obilnih kišnih padalina - 33 prijave stanja slivnih voda Hrvatskim vodama, Ispostava Vrgorac. U navedenom periodu Odsjek komunalnog i prometnog redarstva obavljao je i sljedeće poslove:

- provjera poslovnih prostora za obračun komunalne naknade

- kontroliranje puštanja kućnih ljubimaca po plaži i drugim dijelovima grada

- izvidi i nadzor po prijavi o odlaganju građevnog materijala

- obavljeni nadzori i izvidi po prijavi izvođenja iskopa i dovođenja građevnog materijala na zemljište

- osiguranje tijekom fitosanitarnog tretiranja palma od nametnika

- praćeni su radovi uređenja plaže - povlačenje žala

- pronađeni vlasnici 8 pasa koji su odlutali, u suradnji sa Udrugom *Šapama od srca*

- zbrinjavanje pasa i mačaka u azil

- nadzor odlaganja otpada na lokacijama u Velikom Brdu, Kotišini i Voliciji

- osiguranje sudionika procesije za Uskrs, osiguranje odvijanja manifestacija Tour of Croatia, karnevalske povorke, Uspona na Biokovo, Dana planeta Zemlje - biciklističke

utrke, snimanja emisije *Lijepom našom*

- osiguranje kulturnih događanja tijekom manifestacije Makarskog kulturnog ljeta i Božićnog grada

- nadzor prokopa i postavljanja građevinskih skela po izdanim odobrenjima

- nadzor i sankcioniranje nedozvoljene prodaje prehrambenih i neprehrambenih proizvoda bez odobrenja nadležnog tijela

- nadzor i sankcioniranje nuđenja usluge smještaja

- nadzor rada ugostiteljskih objekata po isteku propisanog radnog vremena

- nadzor poštivanja Odluke o javnom redu i miru, popodnevni i noćni odmor

- suradnja s djelatnicima Vodovoda Makarska, osiguranje neodgodivih radova regulacija prometa i sl.

**Upravni odjel za prostorno uređenje i graditeljstvo**

**Prostorno- planska dokumentacija**: **PPUG Makarske, Izmjene i dopune**

Izrađivač: Geoprojekt d.o.o. Split, voditeljice izrade Plana: Ivana Bojić i Gorana Barbarić, dia. Odluka o izradi, osnovna od 30. travnja 2015. godine, s višekratnim izmjenama (Glasnik Grada Makarske, br. 05/15, 03/16, 08/16, 21/17, 08/18).

Zbog velikog broja primjedbi građana, kao i zahtjeva javnopravnih tijela, ponovljena je javna rasprava o prijedlogu ID PPUG-a Makarske. Javna rasprava s javnim uvidom i izlaganjem provedena je u srpnju 2018. godine, kada je ponovno pristiglo 126 primjedbi, uglavnom novih zahtjeva građana i investitora za prenamjenom i proširenjem građevinskog područja, te 695 gotovo istovrsnih primjedbi građanske inicijative SOS Osejava i građana koji su podržali takvu cirkularnu primjedbu iste inicijative.

Paralelno s izradom prijedloga plana, sukladno pozitivnim propisima iz područja zaštite prirode i okoliša, vodio se također i postupak ocjene o potrebi strateške procjene utjecaja na okoliš ID PPUG-a Makarske. U tom postupku, od nadležnih tijela je ocijenjeno da za izmjene i dopune predmetnog plana, kao i zbog određenih drugih planova čija je izrada u tijeku, nije moguće isključiti značajne negativne utjecaje na zaštićene dijelove prirode i okoliša, posebno na cjelovitost i ciljeve očuvanja područja ekološke mreže koja se nalazi u obuhvatu tih planova, tako da je odlučeno da se izradi strateška studija odnosno da se provede postupak strateške procjene utjecaja plana na okoliš, kao i postupak glavne ocjene prihvatljivosti za ekološku mrežu.

Shodno rečenome, gradonačelnik je donio (skupnu) Odluku o započinjanju postupka strateške procjene utjecaja na okoliš Izmjena i dopuna Prostornog plana uređenja Grada Makarske, Izmjena i dopuna Urbanističkog plana uređenja sportsko rekreativne zone Platno i s tim u vezi ID PPUG Makarske, Izmjena i dopuna Urbanističkog plana uređenja turističke zone Makarska – Zapad 2 te Urbanističkog plana uređenja ugostiteljsko-turističke zone Biloševac 4. Odabrani izrađivač, odnosno ovlaštenik za izradu strateške studije je ovlašteno društvo „Zeleni servis“ d.o.o. Split.

Paralelno s pripremanjem prijedloga svih četiriju planskih dokumenata, uz sudjelovanje nadležnih javnopravnih tijela, provest će se postupak određivanja sadržaja strateške studije, imenovat će se Povjerenstvo za stratešku procjenu, te nakon što Povjerenstvo donese mišljenje o cjelovitosti i stručnoj utemeljenosti strateške studije, ista će zajedno s prijedlozima planova biti upućena na javni uvid i javnu raspravu.

U međuvremenu, po okončanju postupaka, u 2018. godini, usvojene su i dvije izmjene važećih urbanističkih planova: u kolovozu Izmjene i dopune UPU naselja Glavica (Glasnik Grada Makarske, 14/18) te u prosincu prošle godine Izmjene i dopune UPU-a naselja Zelenka 2 (Glasnik Grada Makarske, br. 21/18).

**Imovinsko- pravni predmeti unutar Odjela**: U imovinskim predmetima koje ovaj odjel vodi kao ispomoć imovinskoj službi unutar Ureda gradonačelnika, a sve u svrhu osiguranja vlasništva na zemljištima potrebnim za planirane zahvate izgradnje i rekonstrukcije infrastrukturnih građevina, ovaj odjel je u 2018. godini proveo sljedeće postupke:

* Za potrebe proširenja odnosno izgradnje Ulice Stari velikobrdski put, u svibnju 2018. godine donesena je odluka o otkupu 1.796 m2 zemljišta, po cijeni od 1.308,00 kn za m2, što ukupno iznosi 2.349.168,00 kn u proračunu osiguranih sredstava za navedene pravne poslove. Istom odlukom je također osiguran i značajan iznos za kulturu, odnosno uklanjanje stabala maslina sa trase puta. Otkupljeno je 41 stablo maslina te je za istu namjenu isplaćeno 180.500,00 kn. Većina ugovora je do kraja prošle godine i potpisana te je po istima isplaćena i naknada. Za dvije čestice u obuhvatu zahvata vlasnici su odbili potpisati ugovore te se kod Ureda državne uprave SDŽ, Ispostave Makarska, vodi postupak izvlaštenja, i to za ukupno 204 m2 puta.
* Za potrebe izgradnje nove nerazvrstane ceste unutar obuhvata UPU-a naselja Batinići, po pravomoćnoj lokacijskoj dozvoli, proveden je postupak procjene odnosno utvrđivanja tržišne vrijednosti zemljišta, te je u prosincu 2018. godine na Gradskom vijeću donesena odluka o otkupu ukupno 3.681 m2 različitog vlasništva po cijeni od 896,00 kn za metar četvorni (ukupne vrijednosti 3.298.176,00 kn). Zbog neusklađenog stanja katastra nekretnina, zemljišne knjige i stanja na terenu, po navedenoj odluci još uvijek nije realiziran ni jedan ugovor.
* U više pojedinačnih predmeta, u postupcima ishođenja građevinskih dozvola za izgradnju stambenih građevina, po posebnim uvjetima Grada, provedena su cijepanja od građevinskih čestica u privatnom vlasništvu, a radi proširenja određenih prometnica, te je i za tu svrhu otkupljeno 70 m2 na vrhu Ulice Stari velikobrdski put u samom naselju Veliko Brdo, te 101 m2 radi provedbe spojne prometnice između Splitske i Šibenske ulice.

**Ovjeravanje geodetskih elaborata**

* ovjereno 34 primjeraka različitih geodetskih elaborata prilikom uređivanja vlasničkih odnosa kod formiranja građevinskih čestica u postupcima po izdanim aktima za provedbu različitih zahvata

**Izdavanje posebnih uvjeta za izgradnju građevina**

* izdano 30 posebnih uvjeta gradnje za postupak građevinske dozvole
* izdano 80 potvrda na glavni projekt.

**Poslovi izvan nadležnosti upravnog tijela**

* obračun i izdavanje rješenja o komunalnom doprinosu. Izdano ukupno 34 rješenja
* Božićni grad – kreiranje kićenja "Božićnog grada", te ostalog dijela grada, nabavka

elemenata, te komunikacija s izvođačem – Elektro Makarska

**Odsjek za graditeljstvo i zaštitu okoliša** u djelokrugu svog rada izdaje upravne akate iz područja prostornog uređenja i graditeljstva (građevinske dozvole, lokacijske dozvole, uporabne dozvole, lokacijske informacije, rješenja o uvjetima građenja, potvrde glavnog projekta, rješenja o izvedenom stanju, parcelacijske elaborate, akte za uporabu građevine, etažiranje, ovjeravanja pravomoćnosti dozvola, preslika dozvola, potvrde o prostornoj dokumentaciji i drugo).

Od 01.01.2018. godine do 31.12.2018. godine zaprimljena su ukupno 854 nova zahtjeva od kojih 538 zahtjeva putem e-dozvole te 316 ostalih zahtjeva i to:

- građevinske dozvole – 150 zahtjeva

- lokacijske dozvole – 19 zahtjeva

- uporabna dozvola do 1968.g. – 34 zahtjeva

- uporabna dozvola do 2007.g. – 10 zahtjeva

- uporabna dozvola - 40 zahtjeva

- rješenje o utvrđivanju građevne čestice – 32 zahtjeva

- parcelacijski elaborati – 31 zahtjev

- promjena namjene i uporaba građevine – 10 zahtjeva

- lokacijske informacije – 102 zahtjeva

- prijava početka građenja – 101 zahtjeva

- rješenja o izvedenom stanju – 252 zahtjeva

- etažiranje objekata – 22 zahtjeva

- razni upiti – 42 zahtjeva

U navedenom razdoblju rješeno je ukupno 739 predmeta i to:

- građevinske dozvole – 99 predmeta

- lokacijske dozvole – 10 predmeta

- uporabna dozvola do 1968.g. – 33 predmeta

- uporabna dozvola do 2007.g. – 7 predmeta

- uporabna dozvola - 35 predmeta

- tehnički pregled – 32 predmeta

- rješenje o utvrđivanju građevne čestice – 32 predmeta

- promjena namjene i uporaba građevine – 6 predmeta

- parcelacijski elaborati – 29 predmeta

- lokacijska informacija – 92 predmeta

- prijava početka građenja – 94 predmeta

- rješenja o izvedenom stanju – 111 predmeta

- etažiranje objekata – 41 predmet zahtjeva

- rješenje o naknadi za zadržavanje objekata u prostoru – 118 predmeta

Od ostalih poslova vezanih za izdavanje raznih dokumenata rješavani s razni zahtjevi kao:

- ovjera pravomoćnosti dozvola i prijepisa dozvola,

- podaci o prostoru i dr.

- potvrda da se ne izdaje uporabna dozvola

- dopisi radi obračuna komunalnog i vodnog doprinosa

- pozivi strankama u svim upravnim predmetima

- očevidi u predmetima izdavanja rješenja o izvedenom stanju, građevinskim dozvolama, uporabnim dozvolama, lokacijskim dozvolama, rješenjima o uvjetima građenja, etažiranju i drugim aktima.

**Upravni odjel za društvene djelatnosti** u najvećem djelu obavljeni su poslovi socijale, školskog i predškolskog odgoja te organizaciji kulturnih događaja.

**Kultura** – u Novu 2018. godinu, spektakularnim koncertom na kojemu je bilo više od 3 tisuće posjetitelja, uveo nas je Željko Bebek, a program Božićnog grada trajao je sve do 6. siječnja 2018. Početkom siječnja, Grad Makarska kao organizator finalizirao je pripreme za 22. Makarski zimski karneval - animacijom maškaranih skupina, škola i dječjih vrtića s područja Makarskog primorja, promidžbenim materijalom i najavama, sastancima s predstavnicima TZ Makarske, Gradskom glazbom Makarska, predstavnicima škola i vrtića.

Sama manifestacija, tradicionalno je započela „Primopredajom ključeva grada maškarama“ 19. siječnja. Uslijedio je „Izbor kralja i kraljice“, 3. veljače u hotelu Biokovo, uz večeru i živu glazbu, lentu kraljice ponijela je Madame San (Sanja Gojak), kraljevska kruna je nakon dugo godina pronašla novog vlasnika, Vrlobrdskog Faraona kojeg je utjelovio Petar Vrkaš.

„Dječje maškare“ su održane 10. veljače i to u popodnevnim satima. U povorci Dječjih maškara sudjelovalo je oko 1200 djece s Makarskog primorja, te je podijeljeno isto toliko krafni. Finale manifestacije je Veliki zimski karneval. Ove godine održan je na pokladni utorak, 13. veljače. Za istaknuti je da je 22. po redu Makarski zimski karneval privukao 23 maškarane skupine sviše od 600 sudionika, čime je stekao titulu do sada najvećeg karnevala - po broju sudionika, i po kvaliteti maski. Nakon programa na rivi, sudionici povorke nastavili su druženje u hotelu Meteor.

OŽUJAK, TRAVANJ I SVIBANJ U DVORANI ARTE - Od otvaranja dvorane Arte započeli smo s raznovrsnim programom koji se u 2018. godini održao u ožujku, travnju i svibnju. Ukupno se u 3 mjeseca održalo 54 događanja od kojih su u suradnji s Gradom održani filmovi Mediteran film festivala gdje su se našli i filmovi za djecu. U ožujku je održana predstava *Mali bračni zločini* - HNK Split, dječja predstava *Šumastikus*. Dani Indijske kulture, kada je između ostalog u sedam dana prikazano sedam indijskih filmova, a uz prigodan program otvaranja i zakuskom dobrodošlice, posjetitelji su mogli uživati i u izložbi fotografija Mahatma Gandhija u Gradskoj galeriji Antuna Gojaka, predavanje Ayurvede - znanost o životu, prezentacija indijske kuhinje, predavanje Stipe Božića *Vlaji na* *Himalaji*, te prezentacije joge i sadnje drva mira i prijateljstva. U travnju smo ugostili predstavu *Balon* - Teatra Exit, te predstavu za djecu *Stonoga Goga*, dok je predstava *Dvoje* - Teatra Exit održana u svibnju. U ovo je vrijeme od prodaja ulaznica od predstava uprihodovano 11.290,00 kuna.

LIJEPOM NAŠOM - JAVNO SNIMANJE EMISIJE - 18. travnja u Gradskoj sportskoj dvorani održano je javno snimanje emisije Hrvatske radiotelevizije „Lijepom našom“. Među brojnim izvođačima, nastupili su klapa Rišpet, Alen Nižetić, Tri Gušt, Mladen Grdović, Zorica Kondža, i Mate Bulić. Svoj doprinos dali su i lokalne klape i zborovi te gostujuće vokalne skupine i kulturno- umjetnička društva, ukupno njih 20.

ROSETO DEGLI ABRUZZI - GRADSKI ZBOR MAKARSKA- Inicijativa organiziranja zajedničkog koncert Gradskog zbora Makarska i zbora *Ars Vocalis* iz Roseta u Italiji pokrenuta je za vrijeme proslave Dana grada u Makarskoj, a tijekom zimskih mjeseci dogovoreni su i svi detalji. Osim suradnje na kulturnoj razini, obnovljena je suradnja i 2 nogometna kluba. U Rosetu degli Abruzziju, gradu prijatelju Makarske, u sklopu njihove proslave Dana grada koja se obilježava od 21. do 23. svibnja nastupio je Gradski zbor Makarska, a s njima je u Italiju otputovala i delegacija Grada Makarske.

OBILJEŽAVANJE 27. OBLJETNICE DANA DRŽAVNOSTI U MILANU U ZNAKU GRADA MAKARSKE - Povodom 27. obljetnice Dana državnosti Republike Hrvatske i 26 godina diplomatskih odnosa između Republike Italije i Republike Hrvatske, 26. lipnja je organizirana velika prezentacija grada Makarske u Milanu, gdje nam je domaćin bio Generalni konzulat Republike Hrvatske u Milanu. U programu pod nazivom „U zagrljaju ljepote“ sudjelovali su Gradski muzej Makarska, Gradska galerija Antuna Gojaka, Festival stripa „MaFest“ Folklorni ansambl Tempet i Điger band, klapa Srdela i u enogastronomskoj prezentaciji Hoteli Makarska d.d.

IKKER - Interregionalni kup kuhara europskih regija  - Grad Makarska je pripomogao organizaciju četvrtog po redu Interregionalnog kup kuhara europskih regija  IKKER, financijska podrška dogovorena je na tri godine, u obliku suorganizatora u iznosu od 65.000,00 kn godišnje. IKKER se održao u našem gradu od 12. i 13. veljače u hotelu Miramare, gdje su se okupili najbolji plasirani kuhari s međunarodnih natjecanja u Hrvatskoj i susjednim zemljama kroz 2017. godinu. Za Valentinovo je u koncertnoj dvorani Glazbene škole u organizaciji.

Uspješno je održana tradicionalna trodnevna Astro škola u organizaciji DAUP Oriona.

Glumački entuzijasti iz makarskih Zlatoustih na Svjetski dan lutkarstva u Gradskoj Galeriji Antuna Gojaka organizirali su prigodnu lutkarsku radionicu, radionici se pridružio Folklorni ansambl ‘Tempet’.

U organizaciji Moto kluba „Sv. Jure“, 15. po redu Motorijada uspješan je po broju motorista, gdje je ovom prilikom doputovali članovi iz gotovo 80 moto klubova, što iz Hrvatske, susjednih zemalja, ali i ostatka Europe. iako je veći dio programa otkazan zbog lošeg vremena.

11. izdanje makarskog festivala -MaFest u organizaciji udruge Mozaik stripa donio je bogat program 24. svibnja do nedjelje 27. svibnja u Makarskoj je boravilo oko 60 gostiju, od čega 14 specijalnih – listu sačinjavaju, abecednim redom, Filip Andronik, Fabio Celoni, Claudio Chiaverotti, Dobbs, Luca Enoch, Toni Fejzula, Davide Gianfelice, Olivier Grenson, Steve McNiven, Dejan Nenadov, Dalibor Talajić, Walter Venturi, Stefano Vietti te Laura Zuccheri. Program se sastoji od ukupno šest radionica s djecom, drugi dio izložbe originalnih crteža pokojnog strip velikana Andrije Maurovića Stari Mačak pod Biokovom – 2. dio smješten u prostoru Gradske galerije Antuna Gojaka, brojna potpisivanja, crtanja i druženja s fanovima, dok su ljubitelji stripa ponudu burze, našli u šatoru na parkiralištu na Osejavi.

**Makarsko kulturno ljeto** najveća je gradska kulturna i zabavna manifestacija, za koju su osigurana sredstva u Proračunu Grada Makarske za 2018. godinu u iznosu od 400.000,00 kuna. Uvertira Makarskom kulturnom ljetu je započela već 1. lipnja s premijerom našeg Lutkarskog društva Zlatousti „Super Hamlet“, te se nastavlja s 30-ak događanja do službenog otvaranja 4. srpnja s predstavom HNK Split „Čovik, zvir i kripost“. Ako se službenom programu pribroje i rujanska događanja, Makarani i njihovi gosti su uživali u nepuna 4 mjeseca kulture i zabave sa preko stotinjak događanja. Kroz mjesec lipanj vršile su se i završne pripreme za **Makarsko kulturno ljeto 2018.**, te od većih događanja održan je još jedan Metno festival, za Dan državnosti nastup klape Intrade, te Fjera sv. Petra i Sajam makarskih proizvoda. Makarsko kulturno ljeto 2018. je trajalo od 4. srpnja do 18. rujna. Manifestacija je imala ukupno 75 događanja: 4 kazališne predstave, 6 koncerata klasične, 11 klapskih nastupa, 14 ostalih koncerata, te folklorni nastupi i pučke fešte. Publika nije bila zakinuta događanjima koja su već tradicionalno iznimno posjećena i od strane domaćih i turista, a jakim domaćim snagama pridružile su se i neke od najboljih hrvatskih klapa: klapa Contra, klapa Kaše, klapa Tramuntana, klapa Subrenum, klapa Puntamika, klapa Maslina i klapa Šufit. Program je donio i niz hit predstava koje su dodatno privukle publiku na ljetnu pozornicu. Kazališnim ‘remakeom’*Čovik, zvir i kripost* velikog hita HNK Split početka 1980-ih, ovaj put u režiji Nine Delmestre kojom je i započeo službeni program MKLJ-a. Potom su uslijedile predstava *Sve o ženama* Teatra *Gavran***,** glazbena komedija "Famozna" u režiji Krešimira Dolenčića, Kazališta *Histrion*, zabavan je komad o američkoj pjevačici Florence Foster Jenkins, "najgoroj sopranistici svih vremena", posljednja predstava u MKLJ-u je *Za umrijeti od smijeha* Teatra Rungantino po tekstu nagrađivanog američkog dramskog pisca i glumca Christophera Duranga iz 1987. godine. Mega spektakl *Labuđe* *jezero* okupilo je preko 2 tisuće gledatelja koji su uživali u ruskom baletu na predivnoj lokaciji poluotoka Osejave. Koncerti klasične glazbe (uz koncert Elise Tomellini na sv. Juri, u katedrali i Staroj franjevačkoj crkvi predstavili su se Marin Limić (klavir), Dario Teskera (truba) i Mario Perestegi (orgulje), Kvartet da Capo, Zagrebački kvartet (gudački kvartet), trio Gig (sopran - saksofon, klavir i tenor – saksofon) su također pronašli svoju publiku, kao i nastupi folklornih društava iz Hrvatske i inozemstva, ali i pučke fešte koje su posebno posjećene od strane turista. U sklopu *Makarskog kulturnog ljeta*, publika je, među ostalim, imala priliku uživati u velikim koncertima nekih od najnagrađivanijih hrvatskih izvođača.

Najposjećenije događanje bilo je koncert Petra Graše, te koncert za obilježavanje Dana pobjede i domovinske zahvalnosti, Dana hrvatskih branitelja. Do publike su svoj put pronašle i legendarni Masimo Savić, Nina Badrić, te Zorica Kondža i Big Band Makarska.

Od prodaje ulaznica ukupno je prihodovano 68.250,00 kn. Makarsko kulturno ljeto 2018. donijelo je i nova izdanja niza već etabliranih manifestacija: Makarski etno festival *Metno,* Makarski ljetni karneval, Noć Kalalarge, 13. Festival klapa uz mandoline i gitare, 7. Festival mediteranskog filma Split u gostima - „Kino Mediteran“, 8. Foton festival,“, 5. Makarski jazz festival, te 6. Festival putovanja. Makarsko kulturno ljeto završilo je velikim spektaklom u gradskoj luci: uprizorenjem velike pomorske bitke iz 887. povodom obilježavanja Dana Hrvatske ratne mornarice koja je postala jedan od najposjećenijih događaja u posezoni, te velikim koncertom klape Berulia.

DAN GRADA MAKARSKE - Grad Makarska i Turistička zajednica, uz podršku udruga organizirali su preko 20 kulturnih, zabavnih i sportskih događanja raspoređenih kroz cijeli listopad. Brojne udruge i škole su se predstavile na još jednom Sajmu mogućnosti. Matica hrvatska je organizirala promociju knjige Marka Ljubića „Rasudbe hrvatske državnosti“. Posebnim se programom obilježio centralni dan proslave – najprije je 20. listopada u dvorani Arte održana dječja predstava Produkcije Z „Složna obitelj“, 22. listopada u Glazbenoj školi koncert ‘Mome gradu’, 23. listopada dodjela nagrada volonterima u organizaciji Udruge *Lanterna* i Grada Makarske, a na sam Dan grada organizirana je proslava „Grad građanima“ gdje je u jutarnjim satima održan gastro – glazbeni program uz Lovačku udrugu *Biokovo*, Udrugu kuhara Makarskog primorja i grupu Adria. U mega-torti građani su, u popodnevnim satima uživali, u nastupu klauna Šarenka, te koncertu Domenike Žuvele. U sklopu ove proslave održana je i promocija knjige o povijesti Makarskog sporta iz pera Ćiće Ćapete.

DAN TORTE MAKARANE - Dan torte makarane ove godine se održao na novoj lokaciji i u novo vrijeme. Ovogodišnje 13. po redu natjecanje na kojemu je sudjelovalo 13 natjecateljica održalo se u popodnevnim satima u hotelu Biokovo. Najbolju tortu makaranu prema ocjeni žirija pripremila je Ljubica Zovko. Drugo mjesto pripalo je Karmeli Mateljak, a treće Ivani Prodan. I ove godine u program u su sudjelovali i mladi sudionici kako bi iz prve ruke učili o svojoj tradiciji, te kroz uključenost i rad u budućnosti nastavili s istom. Učenici iz obje makarske osnovne škole, njih sedmero činili su Dječji žiri Dana torte makarane, kušali su sve torte i najboljom procijenili tortu Gordane Batur. Uz angažman kao članove žirija, njihovi radovi mini makete torte makarane izložene su u sklopu natjecanja, a kao poklon su dobili majce s logom torte makarane. Za sudjelovanje na natjecanju svim natjecateljicama su dodijeljene zahvalnice i drveni valjci s logom torte makarane (lazanjuri). U programu Izbora za najbolju tortu makaranu, koji je vodio **Toni Štulić,** sudjelovali su Vokalna i Dječja skupina FA Tempet, te Điger Band, a za posluživanje makarana žiriju i publici bili su zaduženi budući konobari – učenici Srednje strukovne škole Makarska pod budnim nadzorom **Gorana Mirosavljevića.**

STUDENI U ARTA - Od službenog otvaranja dvorane Arte u dvorani se održao niz događanja, tako su u studenom održani: 10. Skupa muzejskih pedagoga, program Makarska Avangarda udruge *Freakvencija*, nastup Zbora *Jeka*, Likovna kolonija, promocija knjige *Biste bez lica* Josipa Vujčića i predstava *Roko i Cicibela*.

GLAZBENO-SCENSKI SPEKTAKL – „Bitka za Vukovar – Kako smo branili grad i Hrvatsku“

Prigodan program održan je 20. studenoga u Gradskoj sportskoj dvorani, a uz videoprojekciju u programu su sudjelovali: Folklorni ansambl *Tempet*, Gradski zbor *Makarska*, klapa Srdela, HVIDR-a, UHDDR, PPN KOBAC, UDHOS, UHVIDDR, Matica hrvatska, Udruga udovica hrvatskih branitelja iz domovinskog rata, Župa sv. Marka, Udruga roditelja hrvatskih branitelja poginulih u domovinskom ratu, Udruga 156. brigade HV-a, Franjevački samostan Blažene Djevice Marije na nebo uzvišene, te ostale župe s područja grada Makarske.

BOŽIĆNI GRAD 2018. - Ovogodišnji „Božićni grad“ postao jedinstveni ''morski'' advent na poluotoku Osejavi. Posjetiteljima je od 1. prosinca 2018. do 7. siječnja 2019. ponudio brojne koncerte i gastro događanja, predstave i dodatne sadržaje za djecu - božićni vrtuljak i vlakić, te mnoštvo lampica i veliko klizalište na otvorenom. Adventska događanja, koja su se usprkos jako lošem vremenu uspjela održati, su se rasporedila na dvije pozornice. Otvaranje Božićnog grada je započelo velikim koncertom popularne mlade pjevačice i kantautorice Mije Dimšić. U Božićnom gradu nastupili su i brojna druga imena hrvatske glazbene scene:, grupa Viva, Vojko V., Gazde, Mokarski tamburaši, Zdenka Kovačiček i Greenhouse Blues Bend, Dreamers - Tribute to Bijelo dugme, a Makarane i njihove goste u iznimno veselu Novu 2019. uveo je Mladen Grdović. Po prvi put smo imali i „Dječju Novu godinu“ koju su brojni mališani proslavili točno u podne uz dječju predstavu Studija Suncokret, glazbu, dječji šampanjac i dječji vatromet.

Program Božićnog grada i ove godine su upotpunile domaće snage (Gradski zbor *Makarska*, HKD *Napredak* i Zbor umirovljenica, Big bend, klapa Garbin, klapa Berulia, klapa Srdela, Gradska glazba......), te grupe Swingin'4, Artefire, Repassage, Ischariotzcky, Your mama don't dance. Nikad veći sadržaji za mlade privukli su brojne male posjetitelje. Uz nastupe mališana Dječjeg vrtića *Biokovsko zvonce*, gostovanja Kazališta *Bumerang*, Studija *Suncokret* i Produkcije Z, uz radionicu Djeda Božićnjaka mogli su uživati u kući, te figurama Snjeguljice i sedam patuljaka u prirodnoj veličini, saonicama Djeda Božićnjaka, te čak dvije figure raspjevanih i rasplesanih Djeda Božićnjaka. U sklopu manifestacije *Badnjak u gradu*, izložena je čestitka koju svake godine rade djeca iz osnovnih škola Makarske i Makarskog primorja. ''Najduža božićna čestitka'' svake godine ruši rekorde, a ovogodišnja je bila duga čak 267 metara! Badnjak u gradu su upotpunili Moto klub *Sv. Jure* koji su nam napravili tradicionalnu blagdansku marendu za građane - bakalar, a glazbenu podlogu nam je osigurala grupa Adria.

S ciljem promocije makarskih gastronomskih brandova grada Makarske u sklopu Božićnog grada organizirane su čak dvije tradicionalne manifestacije: Dan torte makarane i Dan biokovskog krumpira.

UDRUGE - Svi segmenti kulture su pokriveni s udrugama koje se nalaze na Proračunu Grada Makarske. Za rad udruga i organizaciju njihovih manifestacija Grad Makarska pokriva veći financijski, te dijelom organizacijski dio. Za sva važnija događanja u organizaciji Grada Makarske angažirale su se makarske klape Garbin i Srdela, te Gradski zbor *Makarska* i HKD *Napredak*, te nezaobilazni FA *Tempet*, Gradska glazba *Makarska*.

GRADSKA KNJIŽNICA MAKARSKA - u drugoj polovici 2018. godine odlučivalo se o planovima rada knjižnice, premještanju portala *Makarsko primorje* i preuzimanju prava i obveza vezanih za portal *Makarsko primorje*. Također, nastavljena je adaptacija prostora knjižnice. U Gradskoj knjižnici u 2018. godini bilo je zaposleno 7 djelatnika, 3 na radnom mjestu knjižničara, 1 na radnom mjestu ravnatelja, 2 na radnom mjestu novinara (portal *Makarsko primorje*) i 1 na radnom mjestu čistačice/spremačice. U drugoj polovici godine djelatnica zaposlena na radnom mjestu spremačice je iz osobnih razloga dala otkaz. Krajem godine je proveden natječajni postupak za popunjavanje spomenutog radnog mjesta.

Zbog projekta *Adaptacija i unutarnje uređenje Gradske knjižnice Makarska*, djelatnici knjižnice su dio fonda preselili na privremenu lokaciju na adresi Marineta 16 (bivši prostor JU „Park prirode Biokovo“) i od 27. kolovoza 2018. knjižničnu djelatnosti nastavili na spomenutoj lokaciji.

GRADSKA GALERIJA ANTUNA GOJAKA – Sukladno odredbama Zakona o muzejima Gradska galerija Antuna Gojaka izradila je novi Statut Gradske galerije Antuna Gojaka. Statut je prihvaćen na 12. sjednici održanoj 21. prosinca 2018. isti je objavljen u Glasniku Grada Makarske, br. 26/3. 4. prosinca 2018. dana je suglasnost i na novi Pravilnik o unutarnjem ustrojstvu i načinu rada Gradske galerije Antuna Gojaka. Održan je niz radnih sastanaka na kojima je dogovoreno kako će od Gradska galerija Antuna Gojaka od Gradske knjižnice Makarska preuzeti medij „Makarsko primorje“, internetske domene [www.makarsko-primorje.com](http://www.makarsko-primorje.com), zajedno s 2 zaposlenika i to od 1. siječnja 2019. na što je Grad Makarska dao suglasnost 3. prosinca 2018. Galerija Antuna Gojaka se obvezala započeti proces digitalizacije izdanja. U razdoblju od lipnja do prosinca 2018. godine u organizaciji Gradske Galerije Antuna Gojaka održano je više događanja, među kojima ističemo održavanje 10. Skupa muzejskih pedagoga Hrvatske s međunarodnim sudjelovanjem. Skup naslovljen “Granice i vizije” održan je od 7. do 10. studenoga pod pokroviteljstvom Ministarstva kulture Republike Hrvatske, Grada Makarske i TZ grada Makarske u organizaciji Hrvatskog muzejskog društva i Gradske galerije Antuna Gojaka. U studenome je pod pokroviteljstvom Ministarstva kulture RH i Grada Makarske održana petnaesta Likovna kolonija Makarska koja je završila otvaranjem izložbe iz fundusa Galerije, na kojoj je predstavljeno 47 slika i skulptura nastalih na likovnoj koloniji od 2004. do 2018. Od ostalih događanja valja istaknuti i izložbu „Revija arhitekture na Makarskoj rivijeri“, koja je održana u sklopu obilježavanja dana Grada Makarske 2018. Ova izložba je realizirana u suradnji s mladim arhitektima iz Makarske i s Makarske rivijere.

GRADSKI MUZEJ MAKARSKA - Raspisan je natječaj za imenovanje ravnatelja Gradskog muzeja Makarska, te je na temelju odluke Odbora za izbor i imenovanje Gradskog vijeća Makarske, Marinko Tomasović imenovan za ravnatelja GMM na novi mandat od 4 godine.

Sukladno odredbama Zakona o muzejima Gradski muzej Makarska izradio je novi Statut Gradskog muzeja Makarska. Statut je prihvaćen na 12. sjednici održanoj 21. prosinca 2018. Isti je objavljen u Glasniku grada Makarske br. 26/3.

PREDŠKOLSKI ODGOJ

Na temelju zahtjeva Ureda državne uprave u Splitsko-dalmatinskoj županiji dostavljeni su podaci za pomoćnike u predškolskom odgoju i nastavi pravobraniteljici za djecu kao i popunjeni upitnik po pitanju teškoća na koje nailazimo kao JL(R)S kod angažiranja pomoćnika za djecu s teškoćama u razvoju kao i zapošljavanja stručnog kadra. Grad Makarska je dao suglasnost Dječjem vrtiću „Biokovsko zvonce Makarska“ na Program za rad s potencijalno redovitom djecom predškolske dobi od tri godine do polaska u osnovnu školu.

Početkom veljače Grad Makarska je dao suglasnost na Izmjene i dopune Pravilnika o unutarnjem ustrojstvu i načinu rada sukladno Rješenju Ministarstva znanosti i obrazovanja – bilo je potrebno uskladiti nazive radnih mjesta. Sukladno traženju Splitsko-dalmatinske županije, Grad Makarska je dostavio podatke o opsegu, vrstama i oblicima programa, sredstvima planiranim za realizaciju programa u pedagoškoj godini 2017./2018. U ožujku je Gradsko vijeće Grada Makarske dalo suglasnost na Izvješće o radu i financijsko izvješće Dječjeg vrtića „Biokovsko zvonce“ Makarska za pedagošku godinu 2016./2017. Grad Makarska je planirao otvaranje novog objekta u Velikom Brdu pa je stoga bilo potrebno uskladiti akte i ostale dokumente kako bi se isti otvorio. Na Gradskom vijeću Grada Makarske je donesena Odluka o II. Izmjeni i dopuni Odluke o osnivanju predškolske ustanove DV „Biokovsko zvonce“ Makarska, na koju je Ministarstvo znanosti i obrazovanja dalo suglasnost. Grad Makarska je dao suglasnost Dječjem vrtiću Biokovsko zvonce Makarska na visinu upisnine za pedagošku godinu 2018.2019.

Dječji vrtić „Biokovsko zvonce“ Makarska je dostavi Gradu Makarskoj izvješće o upisu djece u vrtić/jaslice za pedagošku 2018./2019. godinu. U redovnom upisnom roku zaprimljeno je 373 zahtjeva za obnovu upisa dosadašnjih korisnika i 234 za upis novih korisnika. Po završetku žalbenog roka formirane su skupine u koje su, prema raspoloživim mjestima te rangu na bodovnoj listi uključeni novi korisnici.

**Broj upisane djece prema vrsti boravka:**

|  |  |  |  |  |  |  |
| --- | --- | --- | --- | --- | --- | --- |
|  | **JASLICE** | **CJELODNEVNI**  **BORAVAK** | **JUTARNJI**  **BORAVAK** | **POSLIJEPODNEVNI**  **BORAVAK** | **PROGRAM**  **PREDŠKOLE** | **UKUPNO** |
| **DOSADAŠNJI**  **KORISNICI** | 20 | 178 | 108 | 66 | 0 | **372** |
| **NOVI**  **KORISNICI** | 55 | 36 | 43 | 33 | 11 | **175** |
| **UKUPNO** | **75** | **214** | **151** | **99** | **11** | **550** |

**Broj neupisane djece novih korisnika prema vrsti boravka (zahtjevi predani u upisnom roku:**

|  |  |
| --- | --- |
| **CJELODNEVNI BORAVAK** | 0 |
| **JASLIČNI BORAVAK** | 10 |
| **JUTARNJI BORAVAK** | 16 |
| **POSLIJEPODNEVNI BORAVAK** | 14 |
| **DRUGO PREBIVALIŠTE** | 3 (jaslice)  1 (poludnevni jutro) |
| **NEMA DOB** | 6 (jaslice)  1 (cjelodnevni)  2 (poludnevni jutro) |

**Broj neupisane djece novih korisnika prema vrsti boravka (zahtjevi predani izvan upisnog roka):**

|  |  |
| --- | --- |
| **CJELODNEVNI BORAVAK** | 1 |
| **JASLIČNI BORAVAK** | 0 |
| **JUTARNJI BORAVAK** | 0 |
| **POSLIJEPODNEVNI BORAVAK** | 1 |
| **DRUGO PREBIVALIŠTE** | 0 |
| **NEMA DOB** | 0 |

**Broj djece novih korisnika – odustali od upisa, prema vrsti boravka:**

|  |  |
| --- | --- |
| **CJELODNEVNI BORAVAK** | 1 |
| **JASLIČNI BORAVAK** | 4 |
| **JUTARNJI BORAVAK** | 0 |
| **POSLIJEPODNEVNI BORAVAK** | 0 |
| **DRUGO PREBIVALIŠTE** | 0 |
| **NEMA DOB** | 0 |

Početkom pedagoške godine 2018./2019. otvorio se novi objekt u Velikom Brdu „Veseljko“. S obzirom na vrtićke potrebe Grad Makarska je u rujnu odobrio sredstva za pet pomoćnika u skupinama za rad s djecom s teškoćama u razvoju u sklopu projekta „Pomoćnici u vrtiću“.

Dječji vrtić je dostavio i svoje Izvješće o radu za pedagošku godinu 2017./2018., a isto će biti pripremljeno za jednu od sjednica Gradskog vijeća nakon 28. veljače 2019., kako bi se isto objedinilo s Financijskim izvješćem za 2018. godinu. Kao i svake godine Dječji vrtić je aktivno sudjelovao u svim projektima Grada Makarske (kultura i sport).

OSNOVNOŠKOLSKO OBRAZOVANJE

Grad Makarska je dostavio Ministarstvu znanosti i obrazovanja Izvješće o prihodima i rashodima decentraliziranih funkcija u osnovnom školstvu za razdoblje siječanj – prosinac 2017. godine. Na temelju Odluke o kriterijima i mjerilima za utvrđivanje bilančnih prava za financiranje minimalnog financijskog standarda Gradonačelnik Grada Makarske je donio Plan kapitalnih ulaganja u osnovnim školama grada Makarske u 2018. godini. Planom su obuhvaćeni radovi po školama, opremanje škola, izrada projektne dokumentacije. Osnovne škole su dostavile izjave o fiskalnoj odgovornosti za 2017. godinu. Na temelju zahtjeva Osnovne škole Stjepana Ivičevića Makarska, Grad Makarska je Proračunom za 2018. godinu osigurao dodatna sredstva za još 2 pomoćnika u nastavi. Također Osnovna škola Stjepana Ivičevića Makarska se prijavila na Javni poziv za podnošenje zahtjeva za izvođenje eksperimentalnog programa „Škola za život“. Škola se također obratila zbog problema organizacije i izvođenja nastave u školskoj zgradi na Istoku (Dugiš). Problem je sve veći jer u zgradi na Istoku su učenici srednjih škola u dvije smjene tako da djeca od 1. do 4. razreda osnovne škole nemaju u isto vrijeme veliki odmor pa se stvara dodatna buka koja ometa rad i odvijanje nastave u obje škole. U Glazbenoj školi Makarska je istekao mandat članovima Školskog odbora pa su imenovani novi članovi. Grad Makarska je dao suglasnost Glazbenoj školi Makarska na upis učenika u I. razred srednje škole u školskoj godini 2018./2019., kao i suglasnost na visinu godišnje participacije, upisnine i korištenja školskih instrumenata u Glazbenoj školi Makarska za 2018./2019. godinu. Državni ured za reviziju je dostavio Izvješće o obavljenoj reviziji učinkovitosti kapitalnih ulaganja u osnovne i srednje škole na području Splitsko – dalmatinske županije. Revizija je utvrdila da nije bilo nikakvih nepravilnosti već su dali samo jednu preporuku da je potrebno izraditi analizu stanja i opremljenosti osnovnih škola. U dogovoru sa našom JU MARA održali smo sastanak sa predstavnicima osnovnih škola kojima je Grad Makarska osnivač. Dogovoreno je da će se napraviti još jedan koordinacijski sastanak kako bi se što bolje pripremili za novu školsku godinu 2018./2019. Imamo odličnu suradnju sa srednjim školama, Grad je donirao financijska sredstva za sredstva za održavanje zgrade škole, te sufinancirao školama maturalni ples i izradu Godišnjaka kao i odlaske na natjecanja. Škole redovito aktivno sudjeluju s učenicima u svim događanjima grada Makarske. U prošloj godini je nakon dugo vremena uspostavljenja komunikacija sa Splitsko-dalmatinskom županijom koja je osnivač srednjih škola u gradu Makarskoj.

U srpnju je održan koordinacijski sastanak vezano uz projekt „S osmijehom u školu“ – Pomoćnici u nastavi makarskih školaraca sa stručnom službom osnovnih škola i JU Mara. Na temelju dostavljene dokumentacije i provjere prihvatljivosti učenika s teškoćama u razvoju prihvaćeno je 16 učenika prema kriterijima prihvatljivosti ciljne skupine.

Prema Odluci Ureda državne uprave u Splitsko-dalmatinskoj županiji u osnovnoj školi Stjepana Ivičevića Makarska u školskoj godini 2018./2019., ustrojavaju se 33 redovita razredna odjela za 705 učenika od I. do VIII., 19 učenika kojima je rješenjem utvrđen primjereni program obrazovanja. Broj razrednih odjela veći je za jedan odjel u predmetnoj nastavi, u odnosu na školsku godinu 2017./2018. Školi je u srpnju dana suglasnost za provedbu Programa „Produženi boravak“ za školsku godinu 2018./2019. u dva odjeljenja. Prema Odluci Ureda državne uprave u Splitsko-dalmatinskoj županiji u Osnovnoj školi oca Petra Perice Makarska u školskoj godini 2018./2019., ustrojavaju se 25 redovitih i jedan kombinirani razredni odjel za 502 učenika od I. do VIII. razreda, 14 učenika kojima je rješenjem utvrđen primjereni program obrazovanja, dva razredna odjela posebnog programa i posebna odgojna-obrazovna skupina. Broj razrednih odjela ostao je isti u odnosu na školsku godinu 2017./2018. Navedenoj školi je u srpnju dana suglasnost za provedbu Programa „Produženi boravak“ za školsku godinu 2018./2019. u dva odjeljenja. U Glazbenoj školi ustrojavaju se 32 razredna odjela (uključeni područni odjeli) za 302 učenika. Broj razrednih odjela jednak je broju odjela u odnosu na školsku godinu 2017./2018. Prema Planu kapitalnih ulaganja i Planu investicijskog održavanja u osnovnim školama grada Makarske, radovi su realizirani do kraja. Za sve račune su doznačena sredstva i svi su računi plaćeni. Gradonačelnik je donio i Zaključak o kupnji udžbenika, radnih bilježnica i zbirki zadataka učenicima osnovnih škola. Sredstva su se osigurala u Proračunu Grada Makarske i Splitsko-dalmatinskoj županiji.

U Glazbenoj školi Makarska su se dogodile promjene u odnosu na ravnatelja škole. Naime, Ivan Srzić je dao ostavku na mjesto ravnatelja škole. Školski odbor je do izbora novog ravnatelja imenovao Željku Vlahu za v.d. ravnatelja škole. Nakon raspisivanja natječaja za ravnatelja Glazbene škole izabran je Željko Vlaho za ravnatelja škole.

Projekt „S osmijehom u školu“ faza III – Pomoćnici u nastavi makarskih školaraca 0040, školska godina 2018./2019“.

U srpnju Agencija za strukovno obrazovanje i obrazovanje odraslih dostavili su obavijest nakon provedene provjere prihvatljivosti učenika. Odobreno je 16 učenika na temelju kriterija prihvatljivosti ciljne skupine. Također u mjesecu srpnju 2018. godine Agencija za strukovno obrazovanje i obrazovanje odraslih su napravili *ad hoc* provjeru na licu mjesta u postupku izvršenja Ugovora o dodjeli bespovratnih sredstava UP. 03.2.1.03.0040. U kolovozu su dostavili izvještaj da je sve sukladno odredbama navedenog Ugovora. U rujnu je Agencija za strukovno obrazovanje i obrazovanje odraslih su napravili *ad hoc* provjeru na licu mjesta u postupku izvršenja Ugovora o dodjeli bespovratnih sredstava UP.03.2.1.03.0040 u osnovnim školama koje su partneri u projektu (Osnovna škola Stjepana Ivičevića i Osnovna škola oca Petra Perice). Izvještaj je dostavljen u listopadu i sve je sukladno odredbama navedenog Ugovora.

ODBOR ZA ŠKOLSTVO GRADA MAKARSKE

Odbor je u veljači održao svoj prvi radni sastanak na kojem su doneseni i određeni zaključci i to: - potrebno je žurno organizirati sastanak s predstavnicima Splitsko – dalmatinske županije, ravnateljima dviju srednjih škola, ravnateljicom Osnovne škole Stjepana Ivičevića i predstavnicima Grada Makarske.

- podsjetiti voditelja projekta „Adaptacije prostora Gradske knjižnice Makarska“ kako je potrebno organizirati sastanak s Glazbenom školom i dogovoriti radove u ljetnom periodu kada nema nastave.

7. ožujka 2018. godine je održan sastanak s predstavnicima Splitsko-dalmatinske županije gdje su doneseni zaključci koji se odnose na rekonstrukciju cijele škole, a sukladno dogovoru Grad Makarska je 23. ožujka 2018. godine dostavio tražene podatke Splitsko-dalmatinskoj županiji.

7. listopada 2018. godine je u suradnji s Franjevačkim samostanom dogovorio uređenje prostorija za Glazbenu školu te su iste uređene.

Projekt s osmijehom u školu II. – Pomoćnici u nastavi makarskih školaraca 0040 za školsku godinu 2017./2018.

Na temelju Ugovora o dodjeli bespovratnih sredstava sa Ministarstvom znanosti i obrazovanja te Agencijom za strukovno obrazovanje i obrazovanje odraslih, a vezano uz Projekt s osmijehom u školu II – 0040 Grad Makarska je dostavio dokumentaciju za učenike kojima su potrebni pomoćnici u nastavi za školsku godinu 2018./2019.

VISOKO ŠKOLSTVO

Novi studenti koji žele sufinanciranje putne karte do mjesta odredišta studiranja mogu tijekom cijele godine napraviti pokaz ili eventualno ako je netko izgubio pokaz, napravi se novi. Isplata stipendija za akademsku godinu 2017./2018., ide redovito svim studentima korisnicima stipendija Grada Makarske.

Objavljen je Javni poziv za redovite studente s područja grada Makarske (nove i stare studente) vezano uz sufinanciranje putne karte prema odredištu studiranja. Od rujna do prosinca 2018. godine pravo na sufinanciranje povratne karte zatražilo je novih 45 studenata sto je jedan (1) student manje u odnosu na akademsku godinu 2017./2018.

U listopadu je raspisan natječaj za dodjelu stipendija studentima s područja grada Makarske u četiri (4) kategorije: osam (8) stipendija za uspješne studente, petnaest (15) stipendija u deficitarnim fakultetima, osam (8) stipendija za studente iz obitelji slabijeg imovnog stanja i tri (4) stipendije za studente umjetničkih sveučilišnih studija. Na natječaj se prijavilo 79 kandidata. Svi su studenti u ostavljenom roku dostavili traženu dokumentaciju. Na temelju natječaja i bodovne liste gradonačelnik grada Makarske je dodijelio 35 stipendija studentima s područja grada Makarske. Tijekom rada povjerenstva pojedini kandidati su se obratili upisanom obliku Upravnom odjelu za društvene djelatnosti u kojem nas izvješćuju da odustaju od natječaja za dodjelu stipendija jer su dobili državne stipendije. S obzirom na to da je veliki broj kandidata dobio državne stipendije i pojedini su se javili na dvije različite kategorije za stipendije u Gradu Makarskoj njihovim odustajanjem kako se pomjerala crta na listi tako su redoslijedom studenti koji su bili po redu dobili stipendiju Grada Makarske. Krajem prosinca je održano svečano potpisivanje ugovora o dodjeli stipendija sa svim studentima. Isplata stipendija ide redovito.

SPORT - Početkom godine je napravljen kalendar sportskih događanja u Makarskoj. JUGSC, ZSUGM i svi klubovi su dostavili svoja izvješća o radu i financijska izvješća te izvješća o utrošenim sredstvima za posebne programe i manifestacije. Isplata sredstava Zajednici sportskih udruga grada Makarske ide redovito. Dostavljeno je Izvješće o radu. U razdoblju od siječnja do lipnja 2018. godine Grad Makarska je na temelju Javnog poziva za financiranje programa udruga - potpisao Ugovore o financiranju projekata/programa/manifestacija sa svakim klubom u Gradu Makarskoj za posebne programe/manifestacije i projekte te dao svoju materijalnu, ali i organizacijsku pomoć prilikom svih sportskih događanja.

Zajednica športskih udruga Grada Makarska redovito dostavlja izvješća o radu trenera koji se financiraju od strane Grada Makarske.

**Podaci o sportašima po uzrastima/kategorijama u 2018. godini:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Seniori** | **Juniori** | **Kadeti** | **Mlađe kadeti** | **Dječaci / djevojčice** | **Sportske škole** | **Veterani** | **Ukupno** |
| 904 | 199 | 169 | 265 | 323 | 364 | 82 | 2306 |

Broj sportaša po uzrastima/kategorijama u 2018. godini je povećan za 432 sportaša u odnosu na 2017. godinu.

Svi klubovi su u periodu od lipnja do prosinca bili aktivni i ostvarili su odlične rezultate. Svi podaci i rezultati su dostupni u Zajednici sportskih udruga grada Makarska. Svi sportski turniri, projekti/manifestacije koji su bili predviđeni do kraja godine su uspješno organizirani.

MAH (provedba preventivnog programa)

U listopadu je uspješno održan „8. Sajma mogućnosti“ na Trgu 156. brigade koji se svake godine organizira povodom proslave Dana grada Makarske. Ovim sajmom želimo potaknuti djecu, mlade, ali i roditelje na izbor izvanškolskih aktivnosti, razvoj kreativnosti, kako provesti slobodno vrijeme, potaknuti mlade na volonterski rad – pomoć drugima. Sajam se predstavlja kroz sportske, kulturno-umjetničke, tehničke i druge razine poučnim i kreativnim sadržajem uz podršku roditelja, prosvjetnih djelatnika i udruga građana. Ove godine je organiziran 19. listopada 2018. godine. Na sajmu su sudjelovali Osnovna škola oca Petra Perice – Učenička zadruga Make, Osnovna škola Stjepana Ivičevića – Učenička zadruga Rogač, Dječji vrtić „Biokovsko zvonce“ Makarska s recitacijama i mješovitom dječjomvrtićkom klapom Radost, Klub mladih tehničara Zelenka, Udruga Savjetovalište *Lanterna*, Udruga OSI *Sunce*, Srednja škola fra Andrije Kačića Miošića, Srednja strukovna škola Makarska – (kuhari, konobari, frizeri, turističko-hotelijerski smjer komercijalisti) – predstavili su se kulinarskim umijećima i pozdravili „kuharskim pozdravom“, natjecanjem konobara, a frizerke su predstavile svoja umijeća izradom frizura za sve koji su to željeli (frizure slobodnog stila), PP Makarska, Dobrovoljno vatrogasno društvo Makarska je održalo radionicu za djecu gdje su im prezentirali gašenje požara u kojima su i djeca sama mogla sudjelovati, ali naravno uz kontrolu vatrogasaca, Područni odjel *Juraj Bonači* Split sa svojom radionicom, Crveni križ sa svojim interventnim timom, Zajednica sportskih udruga grada Makarske je prezentirala sportske klubove u Makarskoj gdje su joj se priključili Jedriličarski klub Bura, i Veslački klub „Biokovo“, Razvojna agencija MARA, Hitna služba Makarska i Udruga dijabetičara Makarske. Kroz svoje izložbene štandove svi sudionici su se predstavili posjetiteljima kroz zadruge, radove koje su izradila djeca od vrtićke do srednjoškolske dobi.

SOCIJALNA SKRB

Na području socijalne skrbi i u ovom razdoblju ostvarivan je neposredni kontakt sa strankama, savjetovanje i upućivanje u ostvarivanje prava, zaprimanje zahtjeva za socijalnu pomoć, sazivanje sjednica Socijalnog vijeća Grada Makarske te ispisivanje odgovarajućih rješenja sukladno odlukama istog i obavijesti o neudovoljenju zahtjevima.

U vezi podnošenja zahtjeva za financiranje iz Proračuna Grada Makarske za 2018. godinu udruga iz zdravstva i socijalne skrbi na raspisani natječaj sukladno Pravilniku o financiranju programa/projekata/manifestacija prijavilo se 17 udruga s kojih 14 su potpisani ugovori o dodjeli financijskih sredstava, a to su: Udruga osoba s invaliditetom Sunce, Društvo multiple skleroze Split, Savez antifašističkih boraca i antifašista Makarskog primorja, Savjetovalište *Lanterna*, Udruga udovica hrvatskih branitelja iz Domovinskog rata, Matica umirovljenika Makarska, Udruga HVIDRA Makarska, Udruga 156. brigade HV Makarska-Vrgorac, Udruga roditelja hrvatskih branitelja poginulih u Domovinskom ratu Makarska, Udruga *Ruke za bolju Makarsku,* Udruga dijaliziranih i transplatiranih bolesnika Splitsko-dalmatinske županije, Makarska dijabetička udruga, MK IV. Gardijska brigada Split, Udruga sv. Vinka Paulskog i Klub liječenih alkoholičara.

Zahtjevi za socijalnu pomoć razmatrani su na dvije sjednice Socijalnog vijeća Grada Makarska, koliko ih je u ovom razdoblju održano, i to: 31. siječnja i 18. travnja 2018. godine.

Na predmetnim sjednicama odobrene su 2 socijalne pomoći za subvenciju troškova stanovanja (voda, struja, pričuva) i 4 jednokratne naknade.

Iz razloga što podnositelj nije ispunjavao uvjete Odluke o socijalnoj skrbi Grada Makarske, nije udovoljeno 1 podnositelju.

Isplaćeno je 28 jednokratnih naknada u iznosu od 44.912,52 kuna.

Sačinjeno je 5 rješenja o sufinanciranju troškova stanovanja za korisnike zajamčene minimalne naknade Centra za socijalnu skrb Makarska, kojima smo kao takvima dužni priznavati troškove stanovanja sukladno Zakonu.

Kako Upravni odjel redovito provodi kontrolu korisnika socijalne pomoći Grada Makarske za podmirenje troškova stanovanja, u ovom razdoblju je zbog smrti dvojici korisnika pomoć ukinuta.

Zaprimljeno je 48 zahtjeva za isplatu novčanog poklona Grada Makarske roditelju novorođenog djeteta, od čega je 46 zahtjeva pozitivno riješeno, dok su 2 odbijena zbog neispunjavanja uvjeta. Isplaćeno je 129.000,00 kuna za isplatu novčanog poklona roditelju novorođenog djeteta.

Sačinjen je Sporazum o sufinanciranju službe spašavatelja na moru s Grad Makarskom, HCK Gradskim društvom Makarska, Romanom d.o.o., Hotelima Makarska d.d., Biokovkom spec. bolnicom, Makarskim komunalcem d.o.o., obrtom Vodeni tobogan, Park Hotelima d.o.o. i Turističkom zajednicom Makarske.

NATJEČAJ ZA FINANCIRANJE PROGRAMA, PROJEKATA I MANIFESTACIJA ODE INTERESA ZA OPĆE DOBRO IZ PRORAČUNA GRADA MAKARSKE

Upravni odjel za društvene djelatnosti, a sukladno Uredbi Vlade Republike Hrvatske, kontinuirano provodi javne natječaje za financiranje programa, projekata i manifestacija od interesa za opće dobro za Makarsku. Na raspisani javni natječaj za financiranje programa/projekata/manifestacija od interesa za opće dobro iz Proračuna Grada Makarske u 2018. godini, po isteku prijava, u siječnju, komisija je pregledala sve pristigle zahtjeve, one koji ne ispunjavaju formalno (pravne) uvijete Natječaj za financiranje programa/projekata/manifestacija od interesa za opće dobro iz Proračuna Grada Makarske u 2018. godini odbila, a one koji ispunjavaju uvjete potom ocijenila putem obrasca za procjenu kvalitete/vrijednosti programa/projekta/manifestacije, te predala za daljnje određivanje udjela u proračunu. Svim udrugama i ustanovama koje su predale zahtjeve na javnom natječaju poslane su obavijesti o uvrštenju u Proračun grada Makarske za 2018., te zahtjev za dostavom Izvješća o radu i financijskog izvješća za 2017. godinu. U narednom periodu radili smo usklađivanja zahtjeva s odobrenim sredstvima iz proračuna, te vršili potpisivanje ugovora o dodjeli financijskih sredstava s udrugama. Na području socijalne skrbi i u ovom razdoblju ostvarivan je neposredni kontakt sa strankama, savjetovanje i upućivanje u ostvarivanje prava, zaprimanje zahtjeva za socijalnu pomoć, sazivanje sjednica Socijalnog vijeća Grada Makarske te ispisivanje odgovarajućih rješenja sukladno odlukama istog i obavijesti o ne udovoljenju zahtjevima. Pristigli zahtjevi su razmatrani na tri sjednice Socijalnog vijeća Grada Makarske, koliko ih je u ovom razdoblju održano, i to: 25. srpnja, 26. rujna i 28. studenoga 2018. godine.

Na predmetnim sjednicama odobreno je 5 socijalnih pomoći za subvenciju troškova stanovanja (voda, struja, odvoz otpada) i 3 jednokratne naknade. Iz razloga što podnositelji nisu ispunjavali uvjete Odluke o socijalnoj skrbi Grada Makarske, u istom razdoblju nije udovoljeno podnositeljima 2 zahtjeva za subvenciju troškova stanovanja i 1 zahtjevu za jednokratnu naknadu. Za 32 podnositelja zahtjeva **isplaćeno je 49.277,24 kuna** jednokratne pomoći. Kako Odjel redovito provodi i kontrolu korisnika socijalne pomoći Grada Makarske za podmirenje troškova stanovanja, u ovom razdoblju petorici korisnika Zajamčene minimalne naknade Centra za socijalnu skrb subvencija je ukinuta zbog gubitka prava ili smrti osobe. Zaprimljeno je 85 zahtjeva za isplatu novčanog poklona Grada Makarske roditelju novorođenog djeteta, 4 su odbijena zbog neispunjavanja uvjeta.

Za 81 podnositelja zahtjeva **isplaćeno je 233.500,00 kuna** za isplatu novčanog poklona roditelju novorođenog djeteta. 28. rujna 2018. godine, 28 korisnika socijalne pomoći Grada Makarske pozvano je da podnesu dokumentaciju o svom statusu – reviziju. Dvanestorici je ukinuta pomoć zbog neispunjavanja uvjeta prihoda ili promjene prebivališta. 16. studenoga od strane službenika Ministarstva za demografiju, obitelj, mlade i socijalnu politiku izvršen je upravni nadzor nad spisima predmeta korisnika zajamčene minimalne naknade Centra za socijalnu skrb Makarska, koji kao takvi ostvaruju subvenciju troškova stanovanja Grada Makarske. Upravnim nadzorom uočeni su određeni nedostatci u vezi iznosa visine naknade troškova stanovanja koji se priznaju korisnicima i ne jedinstvene klasifikacijske UP/I oznake te su izrečene mjere za otklanjanje istih. Postupajući po naloženom svi su korisnici pismeno pozvani da podnesu zahtjev za priznavanje troškova stanovanja do polovice ZMN sukladno Zakonu o socijalnoj skrbi, a kojim pozivom smo im otvorili novu jedinstvenu UP/I klasifikacijsku oznaku nakon čega će se donijeti nova rješenja, čime smo proveli zadane mjere. Sukladno isplati naknade za ogrjev korisnicima zajamčene minimalne naknade Centra za socijalnu skrb, napisane su obavijesti o vremenu i načinu isplate te dostavljena rješenja Splitsko – dalmatinske županije za 43 korisnika, 950,00 kuna po osobi, koja isplata je izvršena od 22. – 26. studenoga 2018. godine. U studenom započete su aktivnosti u vezi podjele poklon bonova umirovljenicima sa područja grada Makarske, te je zatražen od Hrvatskog zavoda za mirovinsko osiguranje spisak umirovljenika s područja grada Makarske koji imaju mirovinu do 3.500,00 kuna, uključujući i stranu mirovinu, u vezi čega su doneseni potrebiti akti.

Podjela božićnih poklon – bonova Grada Makarske u apoenu od 200 kuna organizirana je u prostorijama Matice umirovljenika Makarska u vremenu od 11. – 19. prosinca 2018. godine.

Podijeljen je 2 191 bon.

**Upravni odjel za financije i proračun**

Upravni odjel za financije i proračun obavlja poslove koji se po dinamici obavljanja mogu svrstati u kontinuirane (dnevne), periodične i povremene poslove.

Kontinuirani poslovi odjela su praćenje zakonskih propisa iz svog djelokruga, vođenja knjigovodstvene evidencije svih poslovnih promjena na imovini i obvezama u analitičkim evidencijama, glavnoj knjizi i dnevniku knjiženja, praćenje ostvarivanja proračunskih prihoda i rashoda, praćenje ostvarivanja plana proračuna prema svim proračunskim klasifikacijama (ekonomska, programska, organizacijska, izvori, funkcijska) blagajničko poslovanje, praćenje likvidnosti i predlaganje prioritete u plaćanju obveza. U ove poslove spadaju i poslovi platnog prometa, praćenje naplate prihoda, kao i provođenje mjera prisilne naplate za prihode na koje se primjenjuje Opći porezni zakon. Među ove poslove možemo svrstati i usklađivanje evidencija s kupcima (obveznicima), dobavljačima i proračunskim korisnicima, kao i usklađivanje analitičkih evidencija s računima glavne knjige.

U periodične poslove spadaju obračun plaće i drugih dohodaka, tromjesečni i godišnji financijski izvještaji, konsolidirani financijski izvještaji, polugodišnji i godišnji izvještaj o izvršenju proračuna, izvješća o stanju zaduženosti i utrošku sredstava za decentralizirane funkcije osnovnog školstva, statistička godišnja izvješća i ostala izvješća na temelju posebnih propisa.

**I.** U ovom razdoblju zaprimljeno je i u poslovne knjige evidentirano 2747 ulaznih računa i 377 izlaznih računa za naknade čije se zaduživanje ne provodi direktno kroz program KOMIS (komunalni doprinos i NNZ). Provedeno 1.999 knjižnih zapisa-ispravaka (vezanih za poništenje rješenja i obračunatih kamata, obračuna popusta za pravovremeno plaćanje). Napravljeno je 4731 uplatnica i 638 isplatnica u glavnoj blagajni, te 91 uplatnica i 103 isplatnice u pomoćnoj blagajni (porto). Kroz blagajnu je naplaćeno 2.206.063,84 kn prihoda od čega se 473.987,42 kn odnose na komunalnu naknadu, 835.734,67 kn na porez na kuće za odmor, 578.425,68 kn na naknade za uređenje voda, 268.063,21 kn na tržnici, a ostalo na otkup stanova sa stanarskim pravom i druge naknade. Pripremljeno je i provedeno 79 kompenzacija i cesija. Izvršen je obračun i isplata za 151 ugovor o djelu i 65 ugovora o autorskom honoraru.

Redovno su se obavljali poslovi platnog prometa (plaćanje obveza po ispostavljenim ulaznim računima) isplaćivane naknade građanima prema rješenjima nadležnih upravnih odjela (iz područja socijalne skrbi, obrazovanja i sl.). Naplaćena naknada za uređenje voda redovito se uplaćivala na račun Hrvatskih voda. Prije unosa podataka u knjigovodstvenu evidenciju obavljala se kontrola (likvidatura) dokumentacije. Ažurno su se evidentirale sve transakcije u analitičkim evidencijama: evidenciji dugotrajne imovine i sitnog inventara, evidenciji potraživanja i obveza, knjizi ulaznih računa, knjizi izlaznih računa, evidenciji primljenih i danih vrijednosnih papira, evidenciji primljenih i danih jamstava u garancija, evidenciji primljenih kredita i zajmova kao i izvanbilančnim evidencijama: evidencije potencijalnih obveza i potraživanja po osnovi sudskih postupaka. Prije evidentiranja u poslovne knjige obavljala se formalna kontrola ulaznih računa i ostale dokumentacije. Usklađivala su se stanja s kupcima i dobavljačima.

Kontinuirano se pratilo stanje naplate gradskih poreza i naknada, te su se provodile mjere za njeno poboljšanje.U tu svrhu je poslano 700 poreznih ovrha. Od toga se 178 ovrha odnosi na naknadu za uređenje voda, 50 ovrha na komunalni doprinos, 32 ovrhe na spomeničku rentu, 17 ovrha na porez za JPP, 217 ovrha na komunalnu naknadu i 206 ovrhe za porez na kuće za odmor. Broj poslanih opomena u 2018. godini je 5.282. Od toga ih je 4447 poslano za komunalnu naknadu, naknadu za uređenje voda i spomeničku rentu, 683 za porez na kuće za odmor a 87 za zakup poslovnih prostora, 43 za porez na JPP i 22 za komunalni doprinos i ostale prihode.

**II**. Periodični poslovi obavljeni u ovom razdoblju su:

* obračuni kamata (godišnji i povremeni obračuni)
* Godišnji obračun amortizacije osnovnih sredstava
* izrada Odluke o osnivanju povjerenstava za popis imovine i obveza na dan 31.12.2018.
* priprema i dostava knjigovodstvene dokumentaciju Povjerenstvu za popis imovine i obveza
* zaključna knjiženja i izračun rezultata poslovanja (kraj poslovne godine)
* otvaranje početnih stanja poslovnih knjiga (početak poslovne godine)
* izrada Financijskog izvještaja za razdoblje 1. 1. - 31. 12. 2017. godine (PR-RAS, Obveze, BIL, RAS-Funkcijski, PVRIO, Bilješke)
* izrada Konsolidiranog financijskog izvještaja za razdoblje 1. 1.-31.12. 2017. godine (PR-RAS, Obveze, BIL, RAS-Funkcijski, PVRIO, Bilješke)
* popunjavanje i dostava Upitnika o fiskalnoj odgovornosti za 2017. godinu, analiza podataka na temelju kojeg je gradonačelnik dao Izjavu o fiskalnoj odgovornosti za 2017. godinu i izrada Plana otklanjanja slabosti i nepravilnosti
* izrada Financijskog izvještaja za razdoblje 1. 1.- 31. 3. 2018.
* izrada Financijskog izvještaja za razdoblje 1. 1.- 30. 6. 2018.
* izrada Konsolidiranog financijskog izvještaja za razdoblje 1.1.-30. 6. 2018.
* izrada Financijskog izvještaja za razdoblje 1. 1.- 30. 9. 2018.
* izrada Polugodišnjeg izvještaja o izvršenju proračuna Grada Makarske za razdoblje 1. 6. 2018. (detaljna analiza financijskog poslovanja Grada i proračunskih korisnika, priprema materijala za Gradsko vijeće, dostava izvještaja Ministarstvu financija i Državnom uredu za reviziju)
* izrada Godišnjeg izvještaja o izvršenju proračuna Grada Makarske za 2017. g. (detaljna analiza financijskog poslovanja Grada i proračunskih korisnika, priprema materijala za Gradsko vijeće, dostava izvještaja Ministarstvu financija i Državnom uredu za reviziju)
* izrada tromjesečnih izvještaja o stanju zaduženosti, danim jamstvima i suglasnostima (IZJ obrazac) i dostava Ministarstvu financija
* evidentiranje i praćenje potpisanih ugovora koji su dostavljeni u Upravni odjel za financije i proračun
* provedba odluke o otpisu potraživanja na temelju prijedloga popisnog povjerenstva za 2017. g. kroz poslovne knjige.
* obračun i isplata plaća zaposlenicima Grada Makarske, plaća zaposlenicima na javnim radovima, naknada vijećnicima i članovima povjerenstava, naknada osobama na stručnom osposobljavanju, ugovora o djelu, autorskih honorara te izrada s tim povezanih izvještaja Poreznoj upravi, HZZO i Državnom zavodu za statistiku (obrasci JOPPD, RAD, zahtjevi za refundaciju naknade za bolovanje)
* izrada JOPPD obrazaca za ostale isplate (socijala, stipendije i sl.)
* izrada mjesečnih obračuna PDV-a (PDV-obrazac) i dostava Poreznoj upravi, usklađenje i ispravci PDV-obrazaca prema uputi Porezne uprave zbog obveze usklađivanja s PPO-obrascima izdavatelja računa kod prijenosa porezne obveze
* usklađivanje evidencije obveza i potraživanja po vrstama (mjesečno)
* provedba formalne i suštinske kontrole računa koji se odnose na Upravni odjel za financije i proračun
* praćenje realizacije projekata financiranih iz pomoći i pomoći EU: praćenje realizacije zahtjeva za nadoknadom sredstava (ZNS), evidentiranje primljenih predujmova, dostava podataka i dokumentacije nadležnom odjelu za potrebe pripreme ZNS-a i provođenje projekata
* izvještaji o korištenju proračunske pričuve
* ustrojavanje evidencije i izrada tabele za praćenje statusa sudskih sporova prema podacima pravne službe koji su sastavni dio bilješki uz financijska izvješća
* usklađivanje rashoda proračunskih korisnika po izvorima
* priprema I.,II.,III.,IV.,V. i VI. Odluke o preraspodjeli sredstava proračuna za 2018. godinu
* priprema i izrada prijedloga I. izmjena i dopuna Proračuna Grada Makarske za 2018. godinu (po ekonomskoj, programskoj, organizacijskoj, funkcijskoj klasifikaciji i izvorima) te plana razvojnih programa za 2018., koordinacija s upravnim odjelima i proračunskim korisnicima u izradi prijedloga, usklađenje prihodovne strane proračuna po izvorima i ostalim klasifikacijama s rashodovnom stranom
* izrada Prijedloga odluke o raspodjeli rezultata ostvarenog u 2017. godini
* priprema i izrada prijedloga Proračuna Grada Makarske za 2019. godinu i projekcija Proračuna za 2020. i 2021. godinu, koordinacija s upravnim odjelima i proračunskim korisnicima
* izrada Plana razvojnih projekata za 2019., 2020. i 2021.
* izrada Odluke o izvršavanju proračuna za 2019.

**III.** Povremeni poslovi koji su se obavljali u ovom razdoblju su:

* izdavanje raznih potvrda na zahtjev zaposlenika, građana, obrtnika i trgovačkih društava
* izdavanje potvrda o nepostojanju dospjelog duga prema Gradu Makarskoj za pravne i fizičke osobe za potrebe prijave na natječaj
* analiza utroška po izvorima financiranja s posebnim akcentom na utrošene pomoći
* upiti Ministarstvu financija vezano za primjenu zakonskih propisa (PDV, Porez na dohodak i dr.)
* dostava podataka, Državnom zavodu za statistiku, o ostvarenim investicijama i investicijama u zaštitu okoliša (Obrazac INV-P)
* usklađivanje stanja duga iz prethodnih godina s obveznicima po ugovorima o otplati stanova za stanarskim pravom, na temelju preuzetih podataka od „Stambenog gospodarstva“ d.o.o. Makarska

IV. Pratili su se zakonski propisi i vezano za neke specifične situacije kontaktiralo nadležne institucije i savjetničke kuće za mišljene u njihovom provođenju.

STANJE NOVČANIH SREDSTAVA

Na dan 31. 12. 2018. godine stanje novčana sredstva (na žiro- računu i u blagajni) iznosilo je 23.144.169,72 kuna.

**PRILOG 3.**

**Unutarnja revizija Grada Makarske**

U razdoblju srpanj 2018. godine (prethodni period korištenje roditeljskog dopusta) – rad na Strateškom planu unutarnje revizije za razdoblje 2018. – 2020. godine i Godišnjem planu unutarnje revizije za 2018. godinu, sukladno **Uputama Ministra financija** za izradu Strateškog i Godišnjeg plana unutarnje revizije. **Strateški i Godišnji plan unutarnje revizije donesen je dana 25. srpnja 2018. godine**, sukladno članku 33., stavak 3., Zakona o sustavu unutarnjih kontrola u javnom sektoru (NN 78/15). U razdoblju od 10. rujna – 30. studenoga 2018. godine (ne obuhvaća cjelokupno razdoblje) korišteno bolovanje za njegu djeteta (njega djeteta starog od 1-3 godine) i godišnjeg odmora u ukupnom trajanju od 25 radnih dana. Dana 14. prosinca 2018. godine održan 14. seminar unutarnjih revizora u javnom sektoru pod nazivom „Novi izazovi unutarnje revizije", u Zagrebu, u prostorijama Ministarstva pomorstva, prometa i infrastrukture. Dana 20. prosinca 2018. godine Središnjoj harmonizacijskoj jedinici (Sektor za harmonizaciju razvoja sustava unutarnjih kontrola) pri Ministarstvu financija dostavljeno „Izvješće o stalnom stručnom usavršavanju ovlaštenog unutarnjeg revizora za javni sektor“, sukladno „Naputku o stalnom stručnom usavršavanju unutarnjih revizora za javni sektor (NN 24/16)“. Ispunjeni elektronski upitnici za ažuriranje Registra ovlaštenih unutarnjih revizora za javni sektor i Registra jedinica za unutarnju reviziju – za Središnju harmonizacijsku jedinicu (Ministarstvo financija), sukladno traženju Ministarstva financija od dana 19. prosinca 2018. godine.

U razdoblju listopad – prosinac 2018. godine – rad na Strateškom planu unutarnje revizije za razdoblje 2019. – 2021. godine i Godišnjem planu unutarnje revizije za 2019. godinu, sukladno **Uputama Ministra financija** za izradu Strateškog i Godišnjeg plana unutarnje revizije. Dana 28. prosinca 2018. godine donesen je Strateški i Godišnji plan unutarnje revizije, sukladno članku 33., stavak 3., Zakona o sustavu unutarnjih kontrola u javnom sektoru (NN 78/15).

**Revizija R1/2018. „Revizija utvrđivanja i naplate prihoda od zakupa i iznajmljivanja postrojenja, opreme, zemljišta i poslovnih objekata (prostora) na području Grada Makarske“.** Obavljene su preliminarne radnje revizije – upoznavanje sa sljedećim zakonskim i podzakonskim aktima te internim procedurama/odlukama Grada: Zakon o zakupu i kupoprodaji poslovnog prostora (NN 125/11, 64/15), Odluka o zakupu poslovnog prostora (Glasnik Grada Makarske br. 1/05), Odluka o izmjeni i dopuni odluke o zakupu poslovnog prostora (Glasnik Grada Makarske br. 25/08), Procedura o utvrđivanju i naplati gradskih prihoda (Glasnik Grada Makarske 7/17), Zaključak o utvrđivanju početne cijene zakupa – najniže visine zakupnine za poslovne prostore u vlasništvu Grada Makarske (Glasnik Grada Makarske br. 3/18), Rješenje o razrješenju i imenovanju Komisije za određivanje namjene poslovnog prostora (Glasnik Grada Makarske br. 19B/2017), Rješenje o razrješenju i imenovanju Komisije za provođenje natječaja i otvaranje ponuda za davanje u zakup poslovnih prostora u vlasništvu Grada Makarske (Glasnik Grada Makarske br. 19B/2017), Javni poziv za iskazivanje interesa za sudjelovanje na proljetnom/jesenskom sajmu „Domaće je najbolje “, Rješenje o imenovanju Komisije za ocjenu ponuda za zakup kućica za obavljanje djelatnosti ugostiteljstva i trgovine za vrijeme adventa u Makarskoj – Božićni grad 2017.“, Javni poziv za podnošenje ponuda za zakup kućica za obavljanje djelatnosti ugostiteljstva i trgovine za vrijeme adventa u Makarskoj – Božićni grad 2017.

Dana 9. kolovoza 2018. godine otvoren je predmet revizije. Dana 23. studenoga 2018. godine dostavljen je Nacrt revizorskog izvješća za I. reviziju u 2018. godini i poziv za završni sastanak revidiranom subjektu. Završni sastanak održan je 29. studenoga 2018. godine u prostorijama Grada Makarske. Dana 6. prosinca 2018. godine dostavljeno je Konačno revizijsko izvješće revidiranom subjektu kao i obavljena priprema predmeta za arhiviranje.

Revizija je obuhvatila razdoblje 2017. i prvih devet (9) mjeseci 2018. godine. Testiran je 100- postotni uzorak. Pregledani su i testirani poslovni prostori u vlasništvu Grada Makarske (100 poslovnih prostora) – natječajna dokumentacija, ugovori, ispostavljeni računi, plaćanja, proljetni i jesenski sajam 2017. i 2018. godine „Domaće je najbolje“ i manifestacija „Božićni Grad – Advent 2017.“ – natječajna dokumentacija (Javni natječaj i Javni poziv), ugovori, ispostavljeni računi, plaćanja.

Pripremljeni obvezni obrasci unutarnje revizije: Obrazac „Izjava o neovisnosti“, Obrazac C-100 (Preliminarna procjena glavnih rizika), Obrazac C-200 (Plan i program obavljanja pojedinačne unutarnje revizije), Obrazac C-300 (Program i rezultati testiranja), Obrazac C-400 (Veza rizika, revizijskih postupaka, nalaza i revizijskog mišljenja) i Obrazac C-500 (Plan provedbe preporuka (djelovanja)). Opis procesa pripremljen opisno i kroz dijagram tijeka, koji je sastavni dio Konačnog revizijskog izvješća (Prilog 1).

Pripremljeni dopisi za dostavu dokumentacije Odjelu za komunalne djelatnosti i Odjelu za financije i proračun.

**Revizija R2/2018 🡪 R1/2019 „Revizija rashoda za autorske honorare, ugovore o djelu i ostale intelektualne usluge u Gradu Makarskoj“.** Dana 6. prosinca 2018. otvoren je predmet revizije. Obavljene su preliminarne radnje revizije – upoznavanje sa sljedećim zakonskim i podzakonskim aktima te internim procedurama/odlukama Grada: Zakon o autorskom pravu i srodnim pravima (NN 167/03, 79/07, 80/11, 125/11, 141/13, 127/14, 62/17 i 96/18), Zakon o pravima samostalnih umjetnika i poticanju kulturnog i umjetničkog stvaralaštva(NN 43/96 i 44/96), Zakon o obveznim odnosima (dio koji se odnosi na Ugovore o djelu)(dio odsjek 11. Ugovor o djelu) (NN 35/05, 41/08, 125/11, 78/15 i 29/18), Zakon o porezu na dohodak(NN 115/16), Pravilnik o porezu na dohodak (odredbe koje se odnose na drugi dohodak) te je obavljena preliminarna procjena glavnih rizika i plan i program obavljanja pojedinačne unutarnje revizije – uključuje popunjavanje obveznih obrazaca unutarnje revizije C-100 i C-200.

Testiranje za spomenutu reviziju 🡪 obavljeno u 2019. godini.

**PRILOG 4.**

**Pogon za obavljanje komunalnih djelatnosti**

1. **Održavanje javnih zelenih površina u Gradu Makarskoj**- stalna košnja, zalijevanje, dosadnja i dohranjivanje zasađenih i travnatih površina kako u centru tako i u ostalim dijelovima grada gdje je zamijećena potreba,

- održavanje vanjskog dijela Gradskog groblja S. Križ u Makarskoj,

- održavanje drvoreda i stabala ( palme, murve i dr.) u gradu, održavanje parkova, ostalih - zelenih površina u gradu te na gradskoj plaži,

Tijekom prvih šest mjeseci 2018.g.za gore navedene radove ukupno je utrošeno:

- gnojivo NPK 7-20-30……………………………………………………..….200 kg

- gnojivo NPK 15-15-15………………..…………………………………….. 600 kg,

- kan……...…………………………………………………………………….800 kg,  
 - zemlja humofin……………….……………………………………………..9680 lit,  
 - fertiplus org. gnoj…………………..…………………………………………700 kg,  
 - lavanda……………………………………………………………..………..120 kom,  
 - klasman 80 lit…………………….………………………………………….. 44 kom,  
 - lag. Ovalifolium……………………….…………………………………….. 70 kom,  
 - lantana………………………..………………………………………………..40 kom,  
- sadnica lavande…………………………….…………………………………120 kom,  
- fitokol 1000 g……………………………………………………..………. ……8 kom,  
- fitokol 500 g………………………………….………………………………...11 kom,  
- kolac drveni………………………………….………………………………...25 kom,  
- pinus………………………………………………………..…………………..10 kom,  
- trava sjeme……………………………………..................................................20 kg  
- rogač…………………………………………….................................................1 kom  
- maslina………………………………………………………………..………...1 kom  
- ružmarin………………………………………..………………………….….400 kom,  
- sadnice begonie…………………………………………………………...…2000 kom,  
- sadnice tagetes (tučepljanac)……………….................................................. 2500 kom,  
- maćuhica…………………………………………………………………......2000 kom  
- lantana……………………………………….....................................................15 kom

Tijekom drugih šest mjeseci 2018.g.za gore navedene radove ukupno je utrošeno:

- gnojivo NPK 7-20-30………………………………………..………..…….600 kg

- gnojivo NPK 15-15-15…………………..………………………………… 200 kg,

- supstrata …………………………………………………………………… 560 lit.

- zemlja humofin……………………………………………………………...160 lit.  
 - fertiplus org. gnoj………………………………………………………….. 100 kg

- granule …………………………………….... …………………….……..……5 kg  
 - klasman (plodna zemlja)………………………...…..................................... 800 lit.,  
 - gnoj kan 27%…………………………...…,……………….………………. 40 kom,  
- sadnica lavande……………………..………………………….. 250 kom,  
- sadnica ružmarin……………………………………………....... 159 kom,

- pelargonium zonale (điran) …….................................................. 800 kom,

- ukrasne kupusnjače ……………................................................ 1000 kom,

- trajnice vanjske ………………………………………………….. 22 kom,

- stablo kostele ……………………………………………….. …...25 kom,

- stablo lipe …………………………… ……………………………1 kom,

- stablo mladog bora (pinus)……………………………………….10 kom,

- palme cycas ………………………….............................................2 kom,

- sadnice begonie ………………………………………………. 2000 kom,

- sadnice tagetes (tučepljanac) ……….………………………… 2500 kom,

- kolci drveni ……………………………........................................ 25 kom.

1. **Poslovi organiziranja**
2. **i naplate parkiranja**

Parking služba je tijekom prvog polugodišta 2018. godine ostvarila promet u iznosu od **2.349.346,35** **kuna**, što je za **278.021,10** više u odnosu na isto razdoblje 2017. godine.    
**2018. godina 2017. godina**  
siječanj - 222.549,00 kn siječanj - 235.175,92 kn  
veljača - 337.938,28 kn veljača - 239.550,96 kn

ožujak - 235.580,66 kn ožujak - 249.873,72 kn  
travanj - 275.457,24 kn travanj - 272.936,54 kn  
svibanj - 396.070,19 kn svibanj - 362.939,32 kn  
lipanj - 881.750,98 kn lipanj - 710.849,42 kn  
**UKUPNO: 2.349.346,35 kn UKUPNO: 2.071.325,88 kn**  Parking služba je tijekom prvog polugodišta 2018. godine ostvarila promet u iznosu od **5.014.614,94** **kuna**, što je za **1.129.272,98** više u odnosu na isto razdoblje 2017. godine.  
  **2018. godina 2017. godina**  
srpanj - 1.485.430,72 kn srpanj - 1.152.373,10 kn  
kolovoz - 1.559.452,50 kn kolovoz - 1.185.926,83 kn

rujan - 861.071,40 kn rujan - 740.321,48 kn  
listopad - 486.586,75 kn listopad - 330.714,12 kn  
studeni - 348.531,07 kn studeni - 221.017,34 kn  
prosinac - 273.542,50 kn prosinac - 254.989,09 kn  
**UKUPNO: 5.014.614,94 kn UKUPNO: 3.885.341,96 kn**

**4. Tuševi:** Na gradskoj plaži tijekom prvih šest mjeseci od naplate tuširanja prihodovano je **1.532,00 kn, a u drugoj polovici** je **131.676,00 kn.**

**5. Gradska tržnica** Poslovi pružanja usluga na tržnici obavljeni su uredno i na vrijeme**.** Ugovor o zakupu na godinu dana, prodajnog mjesta na Gradskoj tržnici tijekom 2018.godine sklopljen je sa 28 korisnika.

**IZVJEŠĆE O RADU GRADONAČELNIKA GRADA MAKARSKE Slika na kojoj se prikazuje isječak crteža

Opis je automatski generiran**

**SADRŽAJ:**

* + - 1. **UVODNA RIJEČ GRADONAČELNIKA**
      2. **PRILOG 1**. – URED GRADONAČELNIKA
      3. **PRILOG 2**. – UPRAVNI ODJELA GRADA MAKARSKE
      4. **PRILOG 3.** – UNUTARNJI REVIZOR
      5. **PRILOG 4**. – POGON ZA OBAVLJANJE KOMUNALNIH DJELATNOSTI

KLASA: 023-05/19-03/10

URBROJ: 2147/01-04/1-19-01

Makarska, 06. svibnja 2019.g.

Gradonačelnik

Jure Brkan dipl.oec., v.r.

1. Obzirom da Izvješće za prvu polovicu 2018. godine nije prethodno dostavljeno Gradskom vijeću, dostavlja se objedinjeno Izvješće za 2018.godinu, a sukladno s člankom 51. Statuta Grada Makarske (Glasnik Grada Makarske br. 8/18 i 14/18) donose se dva zaključka. [↑](#footnote-ref-1)